Pajenn:Perrot - Bue ar Zent.djvu/665 - Wikimammenn\nPajenn:Perrot - Bue ar Zent.djvu/665\ntan hent ar zantelez. Nil ne oe ket nec’het gante. Goude bezan o saludet ha grêt eur beden, e kinnigas d’ar c’hentan aneze eul levrig gant pennadou-skrid ennan diwar-benn niver bihan an dud salvet. Evel ma kave an ôtrone re c’haro ar skridou-ze, ar zant a ziskouezas d’eze e oa e levr herve skridou an Avielerien, re sant Pôl ha re Dadou an Iliz : « C’houi gav garo ar pennadou-skrid-ze, emezan, abalamour ma ne vevet ket hoc’h-unan evel m’eo dleet, ha n’em eus ket aon evit lavaret d’ec’h, ma ne vezet ket santeloc’h en amzer da zont evit n’oc’h bet betek-hen, arabad d’ec’h bezan en gortoz da vezan digemeret en rouantelez an nenv. »\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/665&oldid=140960 »


Jane Austen’s Pride & Prejudice | Soubenn ar geek\n« Les Gouttes de Dieu (levrenn 1)\nMeur a wech em boa klevet komz eus ar rummadig a oa bet savet gant ar BBC diwar oberenn Jane Austen. Gwelet eo evel azasadenn wellañ Pride & Prejudice gant kalz a dud zoken.\nAnzav a ran e oan dedennet ivez abalamour d’ar prantad droch a zo e eil levr Bridget Jones e lec’h ma vez an harozez o c’houlennata Colin Firth. Evel just n’emañ ket se er film, dre ma c’hoari Colin Firth perzh Mr. Darcy… Ur wech ouzhpenn.\nMa. Gwelet em boa ar film Pride & Prejudice gant Keira Knightley a oa deuet ‘maez un toullad bloavezhioù hag em boa kavet plijus. N’em boa ket gwall soñj deus an istor avat. Kroget e oan da lenn al levr un hañvez bennak ha ne oan ket aet gwall bell ma ‘m eus soñj mat…\nSetu neuze, stumm ar BBC a zo un heuliad 6 lodenn 50 munutenn.\nAn div gentañ n’int ket dispar dispar, n’eus kaoz nemet eus balioù evit ma c’hallfe ar merc’hed Bennet kavout priedoù. Ar c’hoari a zo un tamm doare c’hoariva ouzhpenn setu eo un tammig pounner an afer. Adalek an trede lodenn avat e seblant un tammig soutiloc’h, kalz mareoù war maezioù kaer bro Saoz a zo ouzhpenn… Ha tamm-ha-tamm e komprener istor Mr. Darcy, ar perak, hag all. Plijus awalc’h e teu da vezañ neuze.\nAr saozneg a zo saorus da glevout, ar sonerezh ivez. Daoust din chom hep kavout ken brav ar skeudennoù hag ar film nevez, anzav a ran e gred din awalc’h ez eo tostoc’h eus al levr. Ur sell all, n’eo ket dres ar memes hini. Un istor klasel, istorioù a seblant gwall skañv bremañ met herverk eus ur mare bennak.\nNa fentus merzout pegen awenet eo bet skrivagnerez Bridget Jones gant istor Elizabeth Bennet ha Mr. Darcy memestra!!\nThis entry was posted on Mae 10, 2010 at 5:03 g.m. and is filed under Stiradoù, webstiradoù ha skinwel with tags romantoù klasel saoz.\tYou can follow any responses to this entry through the RSS 2.0 feed. You can leave a response, or trackback from your own site.\nUr respont to “Jane Austen’s Pride & Prejudice”\nMansfield Park « Soubenn ar geek Says:\nMeurzh 16, 2011 e 10:03 am\n[…] Jane Austen. Setu neuze sellet ganin Mansfield Park, azasadenn ar romant evit ar skinwel saoz (evel Pride & Prejudice). Ur film hepken eo ar wech-mañ avat. Kontañ a ra Mansfield Park istor Fanny, a vez desavet gant […]


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Seán Canney) (KildareStreet.com)\nResults 1-20 of 833,268 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Seán Canney)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Seán Canney)


Lebensmensch (keneilez a-hed e vuhez) Bernhard, a reas war he zro e-unan pa oa o vervel, a voe Hedwig Stavianicek (1894 - 1984), ur vaouez ouzhpenn seizh vloaz ha tregont koshoc'h egetañ, a gejas ganti e 1950, ar bloaz ma varvas e vamm, ha bloaz goude marv e dad-kozh karet. Sikour anezhañ kalz a reas, ha heuliañ e vuhez evel skrivagner. Er mediaoù ne ziskoueze Thomas Bernhard e plije dezhañ nag ar wazed nag ar maouezed. Dre ma oa klañv gant ar skevent a-vihanig (torzhellegezh), e tremenas Bernhard ar bloavezhioù 1949 betek 1951 en ti-yec'hed e Grafenhof. Pleustriñ a reas evel aktour er Mozarteum e Salzburg (1955-1957) ha dedennet e voe a-viskoazh gant ar sonerezh: abalamour d'e gleñved ne c'hellas ket dont da vezañ kaner avat. War-lerc'h e oa krog da labourat e-pad ur prantadig evel kazetennr, ha goude evel skrivagner penn-da-benn.


Elson Bakili Muluzi (ganet d'ar 17 a viz Meurzh 1943) zo ur politikour eus Malawi. Eil prezidant ar vro eo bet etre 1994 ha 2004.\nTrec'h e voe e dilennadegoù 1994 a-enep Hastings Banda, prezidant nemetañ Malawi abaoe dizalc'hiezh ar vro. Addilennet e voe e 1999 gant 52.4% eus ar mouezhioù. E 2002 e klaskas lakaat cheñch ar Vonreizh evit gallout lakaat e anv un trede gwech en dilennadegoù met ret e voe dezhañ dilezel ar soñj-se. Neuze e roas e skoazell da vBingu wa Mutharika evit dilennadegoù 2004 met dizemglev a savas etre an daou zen nebeut goude.\nAbaoe 2004 ez eus bet savet klemm outañ meur a wech evit goubrenerezh. E miz Meurzh 2011 e voe aozet e varnadenn evit bezañ diheñchet 8,6 milion a euroioù diwar ar skoazell etrebroadel bet gant e vro pa oa an naonegezh oc'h ober he reuz e Malawi.\n↑ L'ancien président du Malawi jugé pour corruption er gelaouenn Jeune Afrique d'an 09/03/2011\nAdtapet diwar « https://br.wikipedia.org/w/index.php?title=Bakili_Muluzi&oldid=1816401 »\nKemmoù diwezhañ degaset d'ar bajenn-mañ d'an 17 Kzu 2018, da 05:23.


Poltred Veronica Franco, gant Paolo Veronese.\nTud zo a gav gante eo Veronica Franco a zo bet livet amañ, en daolenn anvet Gwener Urbino, gant Tizian.\nVeronica Franco (1546-1591) a oa ur gourtizanez ha barzhez e Venezia ar XVIvet kantved.\n2 Testenioù skrivet\nKourtizanez[kemmañ | kemmañ ar vammenn]\nDaou zoare kourtizanezed a oa anavezet e Venezia d'an ampoent : ar gourtizanez onest (cortigiana onesta), ur plac'h a zeskadurezh, hag ar gourtizanez sklerijenn (cortigiana di lume) a oa tostoc'h d'ar c'hast a hiziv, a rae o micher war-dro ar Ponte di Rialto (Pont ar Rialto). Veronica Franco a oa moarvat unan eus ar rumm uhelañ, met ne oa ket an hini onesta nemeti, hag ouzhpenn dezhi a c'halle fougeal kaout deskadurezh e Venezia ar XVIvet kantved., ma ne oant ket holl barzhezed evelti. He mamm a oa kourtizanez, ha ganti e teskas ar vicher. Gouzout a rae tennañ gonid eus he ferzhioù korf ha spered evit ober un dimeziñ pinvidik. Yaouankik e voe dimezet d'ur medisin, Paolo Panizza, met da fall ez eas an dimeziñ. Evit bevañ eta e rankas mont da gourtizanez (cortigiana) gant ar vondianed. Daremprediñ a reas pennoù bras, hag ur pennad e voe gant ar roue gall Herri III. Meneget eo hec'h anv e-touez ar gwellañ kourtizanezed el levr Il Catalogo di tutte le principale et piu honorate cortigiane di Venezia.\nE 1575, pa oa kouezhet ar vosenn war Venezia, e rankas Veronica Franco kuitaat kêr, ha koll bras a reas dre ma voe preizhet he zi hag he madoù e-pad an daou vloaz ma voe pell ac'haleno. E 1577, pa zistroas, e rankas en em zifenn dirak lezvarn an Inquisition a damalle dezhi bout sorserez, un dra ordinal a-enep d'ar maouezed-se en amzer-se. A-benn ar fin e voe didamallet, ha sur eo e oa abalamour ma voe skoazellet gant tud uhel a anaveze e kêr Venezia.\nGoude-se e kouezh an deñvalijenn war he buhez. Kollet e oa ganti he finvidigezh, mervel a reas he mignoned ha skoazellerien. N'ouzer ket hiroc'h met gallout a reer krediñ e varvas er baourentez. \nTestenioù skrivet[kemmañ | kemmañ ar vammenn]\nE 1565, pa oa 20 vloaz, e oa anv Veronica Franco er Il Catalogo di tutte le principale e più honorate cortigiane di Venezia, ul levr a venege anvioù, chomlec'hioù, ha prizioù gisti brudetañ Venezia; d'he mamm eo e ranked reiñ an arc'hant. Da 18 vloaz e oa echu he dimeziñ, mamm ur bugel e oa. Pemp all he do, ha tri anezho a varvo en-vihan.\nDre ma oa unan eus ar più honorate cortigiane en ur gêr binvidik e vevas Veronica Franco en aezamant e-pad he buhez, pe dost, nemet n'he doa ket gwarez evel ar maouezed dereat ha ret e oa dezhi kavout an tu d'en em dennañ. Studiañ a reas ha klask garezourien e-touez an dud desket. Er bloavezhioù 1570 e oa ezelet en ur c'helc'h lenneien brudet e Venezia, e kemere perzh e kaozeadegoù hag e kenlaboure da sevel dastumadoù barzhoniezh.\nE 1575 e voe embannet levr Veronica Franco, anvet Terze rime, ennañ 18 capitoli (lizhiri e gwerzennoù) diwar he dorn, ha 7 gant gwazed evit he meuliñ. Er bloaz-se en-eeun e kouezhas ar vosenn war Venezia. Daou vloaz e padas. Rankout a reas Veronica kuitaat kêr, ha madoù a gollas rak preizhet e voe he zi. E 1577 e kinnigas da guzul Kêr Venezia sevel un ti-degemer evit ar maouezed paour ha hi a vije renerez, met nac'het e voe he c'hinnig. A-benn neuze e oa ganti da sevel he bugale dezhi hag he nized a oa emzivadet goude ar vosenn.\nDaou levrad barzhoniezh zo bet savet ganti:\nTerze rime e 1575;\nLettere familiari a diversi e 1580.\nBerzh a rae en he div vicher. Sevel a reas ivez un ensavadur evit kourtizanezed hag o bugale.\nCatherine McCormack an hini e oa Veronica Franco er film Dangerous Beauty e 1998 (anvet Padrona del suo destino en Italia; 'A Destiny of Her Own' e broioù zo), diwar levr Margareth Rosenthal.\nPa vezomp armet ha gourdonet e vezomp gouest da gendrec'hiñ ar wazed hon eus daouarn, treid, hag ur galon evelto ivez; ha petra bennak ma vezomp tener ha gwan, ez eus gwazed tener hag a c'hall bezañ kreñv ivez ; ha re all hag a zo rust ha garv a zo tud aonik. Ar maouezed n'o deus ket komprenet kement-se c'hoazh, rak ma fellje dezho ober, e c'halljent stourm ouzhoc'h betek ar marv; hag evit diskouez deoc'h eo ar wirionez e vin an hini gentañ oc'h ober, da vezañ ur skouer d'ar re all.—Veronica Franco \nRime e-barzh al lec'hienn Liber liber\nAmañ eizh levrad barzhoniezh ha lizheroù gant Veronica Franco. Klask Franco, Veronica.\n(en) Poltred anezhi gant Tintoretto,\n(en) Kaoz diwar-benn ar film.\n(en) Merc'hed ha kevredigezh a-raok ar marevezh greantel\nMargaret F. Rosenthal, "Veronica Franco's Terze Rime (1575): The Venetian Courtesan's Defense," Renaissance Quarterly 42:2 (Estate 1989) 227-257\n↑ Margaret F. Rosenthal discusses this distinction in her article, see below.\nAdtapet diwar « https://br.wikipedia.org/w/index.php?title=Veronica_Franco&oldid=1976600 »


Mur e-touez ar re vras | Becedia\nD’an 11 a viz Gouere 2011, ha loc’het kuit ar rederien eus an Oriant, n’eus den ebet evit krediñ e vo gwelet ar re wellikañ anezho oc’h en em gannañ evit lipat ar maout en tennad-se. Ar c’hontrol-fed eo, pa glever kement pronostik o sevel a-du evel-henn : ar reder belgat Philippe Gilbert a vo diaes bezañ trec’h warnañ e laez krec’henn Mur. Dav eo lavaret ivez e hañval Menez-Heiz klotañ tre-ha-tre gant ar c’haliteoù a zo en e anien, mestr bras ma’z eo bet abaoe deroù ar sezon bewech ma oa berr ar pignat e-giz-se. Gilbert zo o paouez prouiñ emañ da vat en e jeu rak daou zevezh a-raok e oa aet ar maout gantañ en tennad kentañ, a echue gant ur grec’henn heñvel ouzh homañ, war a soñjer. E diwezh un tennad brevus dindan an amzer c’hleb, ne zeu ket a-benn ar gwellañ reder zo er bed da gemer an tu-kreñv war e gevezerien. Divizet o deus ar re wellikañ er renkadur hollek en em gannañ war ar grec’henn ziwezhañ, ar pezh ne oa den ebet engortoz. War al linenn, Alberto Contador, bet trec’h e div Dro Frañs, a soñj dezhañ en deus gounezet. Koll eo koulskoude, war-bouez un dornadig santimetroù, trec’het gant an Aostralian Cadel Evans hag a yelo ar maout gantañ evit e Dro Frañs kentañ, teir sizhun war-lerc’h. Er c’hontrol ez eus bet kollet eilennoù prizius gant meur a hini eus ar re wellikañ er renkadur hollek.\nSed aze un diwezh sebezennus ha dic’hortoz hag a zo plijet d’an holl dud bet o sellet outañ. Ur pik-kalon eo Mur evit L’Équipe zokenoc’h, pa ya betek embann e ro un notenn 10/10 d’ar grec’henn. Laouenaet eo tud ar gazetenn bemdeziek o vezañ bet gwelet un degouezh heñvel ouzh ur gwir « senario sinema ». Ar pezh a wel dreist-holl kazetenn ar sportoù – ha homañ unan eus ar mediaou a zo d’an embregerezh Groupe Amaury – eo e vo digarez da blantañ startijenn er jeu diwar vremañ, erfin, pa dremeno Tro Frañs dre Vreizh adarre. Ar gornblegenn emañ krec’henn Mur o paouez kaout en he flanedenn a zo bet displeget diouzh ar gwellañ gant ar c’hazetenner Jérôme Le Gall e fin ar gont hag e berr gomzoù – un disteradig chovin e spered memestra. Disklêriet en deus war an Télégramme n’eo ket dav ken hevelebiñ Menez-Heiz gant ar pezh n’eo ket, sed un Alpe d’Huez en bihan, met kentoc’h gant ar pezh ez eo deuet da vezañ bremañ. Hervezañ n’eo ket mui « Mûr-de-Bretagne » met « Mûr-de-Montagne » eo a rankfed anviñ ar gêr-se hiviziken ! Diouganiñ a ra penaos, goude un hevelep degouezh, « ne c’hello ket ken brasañ redadeg beloioù ar bed dioueriñ ul lec’h hag en doa kinniget dec’h un disoc’h evel en un hunvre ». Ne oa ket faziet ar c’hazetenner, pa ’z eus bet eno tri degouezh tennadoù abaoe, en ur ober dek vloaz. E-touez ar re vras emañ Mur bremañ.


Teresa Cristina an Div Sikilia - Wikipedia\nTeresa Cristina, pried Pedro II, da 24 bloaz\nJohann Moritz Rugendas, 1846.\nTeresa Cristina an Div Sikilia, Teresa Cristina di Borbone-Due Sicilie en italianeg ha Teresa Cristina de Bourbon-Duas Sicílias e portugaleg, (Naplez, 14 a viz Meurzh 1822 - Porto, 28 a viz Kerzu 1889) a oa ur briñsez eus Rouantelezh Naplez, dimezet gant Pedro II Brazil, impalaer Brazil.\nGanet e oa e Rouantelezh an Div Sikilia. Ur briñsez eus an Tiegezh Bourbon-Sikilia e oa, hag a deuas da vout trede ha diwezhañ impalaerez Brazil.\nMerc'h e oa da Francesco Iañ an Div Sikilia. Mervel a reas he zad pa oa eizh vloaz. He mamm, an infantez María Isabel Spagn, ne rae ket war he zro. Ur plac'hig abaf ha didrouz e oa, ha ne oa ket gwall goant.\nDa 22 vloaz, e 1843, e voe dimezet, dre hanterouriezh, e Naplez, d'an impalaer Pedro II Brazil.\nAdtapet diwar « https://br.wikipedia.org/w/index.php?title=Teresa_Cristina_an_Div_Sikilia&oldid=1770986 »\nKemmoù diwezhañ degaset d'ar bajenn-mañ d'an 25 Gwe 2017, da 19:33.


Pajenn:Marigo - Buez ar Saent.djvu/279 - Wikimammenn\nPajenn:Marigo - Buez ar Saent.djvu/279\nabl oa dezàn un act quer bras a garantez. Joachim en ur servicha un deiz an Oferen, a gouezas d’an douar gant e zrouc-sant, mæs ar c’houlaouen pehini en devoa allumet evit ar gorreou, hac a zalc’he en e zorn, a chomas e-unan en e sao en ær, queit ha ma padas an accidant.\nQuen alies e vie extasiet ma seblante ne voa nemet e gorf var an douar, hac e jouisse dija e ene eus ar vision a Zoue. Ar re a aznaye e vertuziou bras ne doant quet souezet ma receve quement a faveriou digant Doue ; beza en devoa un humilite doun ha parfet, un devotion tener, ur garantez ardant ; e vuez a oa ur yun continuel : castia a ree e gorf innocant gant pep seurt instrumanchou a binigen ; ha cousgoude ne selle morse eus e Grucify na rebeche dezâ e-unan e vuez re æz ha re dilicat.\nErfin, d’an oad a seiz vloaz ha daou uguent e rentas e ene santel da Zoue, da zez guener ar groas eus ar bloaz 1305.\nUr merq vad eo er vugale beza devot d’ar Verc’hes Vari. O fidelile hac o ferseveranç en exerciç eus an devotion-ze a vezo bepret evit-o ur sourcen a c’hraçOu hac a venediction.\nAr seitecvet devez a viz Ebreul.\nSANT ANICET, PAB HA MERZER.\nSant Anicet, an daouzecvet Pab abaoue Sant Pêr, ha guinidic eus a Syrii, en devoa ur speret dreist ar gommun hac un aznaoudeguez parfet eus ar Scritur Sacr. Tremen a ree ouspen-ze evit unan eus ar santela Bæleyen eus ar guær a Rom. Ur vertuz hac ur milit quen excellant a reas ma voe choaset evit gouarn an ilis goude maro ha Merzerinti ar Pab Sant Pii.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/279&oldid=134387 »


Liammet ar vot FN gant an diouer a emrenerezh war al labour | YA! Keleier e brezhoneg - kazetenn sizhuniek enlinenn\nKeleier » A-nevez » Liammet ar vot FN gant an diouer a emrenerezh war al labour\n16 / 04 / 2018 | A-nevez, Keleier Breizh, Keleier Etrebroadel | Commentaires fermés sur Liammet ar vot FN gant an diouer a emrenerezh war al labour\nStudiet eo bet gant Thomas Coutrot al liammoù a zo etre ar c’hondisionoù labour hag an niver a dud o deus votet evit an FN en dilennadegoù prezidant tremenet. Sklaer eo an disoc’hoù : pa ne vez ket emren an dud en o labour e vezont techet da votiñ evit an tu dehoù pellañ pe da chom hep votiñ.\nEn e levr « Dieubiñ al labour » en deus graet Thomas Coutrot al liamm dre gumun etre roadennoù enklask broadel Frañs 2016 war ar c’hondisionoù labour hag ar mouezhioù a zo bet en dilennadegoù. Ekonomour ha stadegour eo Thomas Coutrot. E penn ur servij e ministrerezh al Labour emañ. Ur stourmer arallvedelour eo ivez. Bez-prezidant ar gevredigezh ATTAC eo bet hag ezel eo eus “An ekonomourien mantret”.\nAn anvouezhiañ ivez\nDa vare tro gentañ dilennadegoù prezidant Frañs da skouer e oa 48% a dud o klemm e raent atav ar memes tra en o labour er c’humunioù lec’h ma ‘z eus bet votet ar muiañ evit an FN. Diskenn a ra ar feur-se betek 31% lec’h ma ‘z eo erru Emmanuel Macron pe François Fillon er plas kentañ. Sklaeroc’h eo an disoc’hoù c’hoazh evit pezh a sell ouzh an anvouezherien. E c’humunioù lec’h ma ‘z eus ouzhpenn 30 % eus an dud a zo chomet hep votiñ e vez niverusoc’h an implijidi a vez lavaret dezho petra ober hag ivez penaos en ober. N’eo ket abalamour ma ‘z eo niverusoc’h ar vicherourien en o zouez nemetken, rak stankoc’h eo c’hoazh ar re a vot FN pe a chom hep votiñ e rann ar vicherourien o deus nebeut a emrenerezh en o labour.\nAmener gant an urzhioù resevet\nEvit oberour ar studiadenn ez eus un efed etre an emzalc’h a vez goulennet kaout e-pad an amzer labour hag an doare da brederiañ evit pezh a sell ouzh politikerezh. Pa vez goulennet gouzañv ha doujañ e-pad eizh eurvezh bemdez eo simploc’h votiñ evit unan aotrouniek hag en em lakaat dindan diviz ur marc’h-blein. Memes mod e vez levezonet ar santimant gouzañv ha bezañ dic’halloud gant ar pezh a vever war al labour pa anvouezhier.\nDieubiñ an embregerezhioù\nHervez an armerzhour eo kresket eus 28% betek 42% an niver a dud a vez goulennet diganto ober ar memes jestroù ingal e doug ar 15 vloaz tremenet. Kinnig a ra neuze d’ar strolladoù politikel eus an tu-kleiz ha da sindikadoù al labourerien lakaat muioc’h a bouez war ar frankiz d’ober war al lec’h labour. Hervezañ e vez flastret ar spered, ar c’hrouidigezh hag an empatiezh gant aozadur al labour.\nDaoust da se ez eus intruduoù evit lakaat frankiz hag emrenerezh en embregerezhioù, ha douget alies gant ar pennoù-bras ouzhpenn-se.\nDa skouer e vez klevet kaoz eus « embregerezhioù dieubet », aozadurioù lec’h ma vez kenlabouret evit sevel raktresoù a-stroll ha demokratelaet al labour. Efedus eo an embregerezhioù hep hierarkiezh, hervez Thomas Coutrot, rak bez’ e c’hell pep hini kemer an divizoù a denn d’e labour.\nD’ar c’houlz-se eo an implijad er plas gwellañ, ha titouret mat, hag e c’hell kemer an divizoù pa c’hoarvez traoù dic’hortoz da skouer. Evit-se e rank ar pennoù-bras dilezel un tamm eus o galloud.


kreñvaat - Wikeriadur\nDiwar an anv-gwan kreñv hag al lostger kevrennek -aat (diwar -a hag -at).\nkreñvaat /krẽˈfɑːt/ verb gwan ha verb kreñv eeun (anv-gwan-verb : kreñvaet) (displegadur)\nDont da vezañ kreñv, kreñvoc'h\nKreñvaet eo an avel. — (Jules Gros, Le trésor du breton parlé Troisième Partie, 1974, p. 202.)\nWar greñvaat ez ae tra ma choment da sellout war-du an daou benn d'ar straed, a bep eil, da welout eus pelec'h e teuje gouloù ar marc'h-tan. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 19.)\nDont da vezañ fonnusoc'h\nLakaat da vezañ kreñv, kreñvoc'h ; startaat\nPebezh dudi evit ar manac'h, evit Job Karo, e wreg, e dud hag e amezeien gellout kofes evit gwalc'hiñ o c'houstiañs ha kaout an eurvad da lojañ o Doue en o c'halon, evit o sklerijennañ hag o c'hreñvaat ! — (Lan Inizan, Emgann Kergidu 1, Brest, 1877, eil emb. Al Liamm 1977, p. 43.)\n[...] : klask, kavout, kerc'hat, dougen a reont ar vein evit sterna ha krenvaat al listri hag an tourellou. — (Fañch al Lae, Bilzig, Kemper, 1925, p. 95.)\nalamaneg : stärken (de)\ngalleg : donner des forces (fr) , prendre des forces (fr)\nitalianeg : rinvigorire (it)\nportugaleg : fortalecer (pt)\nsaozneg : strengthen (en)\nspagnoleg : fortalecer (es)\nAdtapet diwar « https://br.wiktionary.org/w/index.php?title=kreñvaat&oldid=299065 »\nKemmoù diwezhañ degaset d'ar bajenn-mañ d'an 1 Mez 2020, da 04:35.


RSS Kazac'hia - Wikipedia\nYezh ofisiel Hini ebet.\nMoneiz Roubl (Сом)\nLec'hiet e Kreiz Azia e oa Republik Sokialour Soviedel Kazac'hia (kazac'heg: Қазақ Кеңестік Социалистік Республикасы) eil Republik diazez vrasañ an Unaniezh Soviedel, deuet da vezañ Republik Kazac'hstan goude ma'c'h eas URSS da get.\nAlmaty oa kêr-benn ar Republik, anavezet gwelloc'h d'ar mare-se diouzh hec'h anv rusek Alma-Ata.\nKrouet e oa bet ar Republik d'ar 26 a viz Eost 1920 evel Republik Sokialour Soviedel Emren (RSSE) Kirgizia evel ur rann eus RSKS Rusia. Etre ar 15-19 a viz Ebrel 1925 e oa bet adanvet RSSE Kazac'hia hag a-benn ar fin, d'ar 5 a viz Kerzu 1936, e oa bet disklêriet RSS Kazac'hia ha dont a reas da vezañ unan eus Republikoù diazez an Unaniezh Soviedel.\nA-hed ar bloavezhioù 1950 ha 1960 e oa bet bountet war tud eus URSS en he fezh da vont da vevañ e RSS Kazac'hia hag abalamour da se e kreskas ken buan all an niver a dud eus lec'h all (dreist-holl Rusianed, met ivez Alamaned, Ukrainiz, Belarusiz ha Koreaned) ma teuas da vezañ niversoc'h an ermaezidi o vevañ eno evit ar Gazac'hed o-unan.\nD'an 10 a viz Kerzu 1991 e oa bet kemmet anv ar vro ha dont a reas da vezañ Republik Kazac'hstan ha dishual e teuas da vezañ c'hwec'h devezh war-lerc'h.\nGoude dont da vezañ dishual e tec'has kuit meur a zen deuet da vevañ eno eus lec'h all da geñver maread ar ren soviedel.\nAdtapet diwar « https://br.wikipedia.org/w/index.php?title=RSS_Kazac%27hia&oldid=1805454 »\nKemmoù diwezhañ degaset d'ar bajenn-mañ d'an 12 Gwe 2018, da 02:35.


Ikastola : 40 vloaz stourm evit ur yezh\nPublié le 18/07/17 9:20 -- mis à jour le 00/00/00 00:00\nA-drugarez d'an Euskariz o doa ar Vretoned kredet digeriñ skolioù Diwan. A-drugarez dezho oa bet ar Redadeg. Ha raktresoù all a vo en dazont, anat deoc'h...\nKement ha resisaat :\n- ouzhpenn 40 vloaz eo Seaska, e 1969 e oa bet savet en NORZ da ober war-dro ikastolak. Er SU e oa anezhe endeo.\n- skol a zo bet digoret e Breizh, met benvegoù estreget skolioù a zo ezhomm ha rekis ; Akademiezh o deus, ni n'hon eus ket\n- emichañs e vo savet traoù arall diwar skwer ha labour Euskariz, met evit ma vênt frouezhus e vê dav en em soñjal war ster ar pezh emaomp oc'h ober : pe lec'h ema ar feiz divrall a glevomp en Euskariz ? Krediñ a reont komz a unyezhegezh. Un tabou, hudverzh, amañ.


Giuseppe GARIBALDI (Nisa, 4 a viz Gouere 1807 – Caprera, 2 a viz Mezheven 1882) a oa ur soudard hag ur politikour italian. Brudet eo abalamour m’en doa kemeret perzh er stourm evit unvaniezh politikel Italia en XIXvet kantved. Un arouez eus adsav broadel Italia eo Garibaldi, en Italia ha dre ar bed. Dre ma kemeras perzh en emsavadegoù en Italia hag e Suamerika eo anavezet evel “Haroz an daou ved”.\nGiuseppe Garibaldi, e 1866\nGanet e oa bet d’ar 4 a viz Gouere 1807 e kêr Nisa (a oa e Rouantelezh Sardigna en amzer-se), en ur familh pesketaerien. "Peppino", evel ma veze lesanvet, a dremene kalz amzer er porzh. Daoust ma oa speredek ha ma plije dezhañ lenn, ne blije ket kaer ar skol dezhañ. Abred a-walc’h ez eas da voraer hag e 1832 e teuas da vezañ kabiten.\n1 E Suamerika\n2 Unvanidigezh Italia\n3 Troioù-brezel Sikilia ha Roma\nEn amzer-hont e oa muioc’h-mui a dud en Italia o doa c’hoant e vefe dieubet o bro diouzh yev Aostria. E 1833 e teuas Garibaldi da vezañ ezel eus ar strollad kuzh La Giovine Italia (Italia Yaouank), bet savet gant Giuseppe Mazzini. E miz C’hwevre 1834 e kemeras perzh en un emsavadeg e Piemont. Kondaonet e voe d’ar marv, dre zesfailh, gant ul lez-varn eus Genova.\nTec’hout a reas dreist an harzoù betek Marsilha hag e 1836 ez eas da Suamerika. Eno e savas a-du gant emsavidi Republik ar Rio Grande en o brezel a-enep Brazil ha neuze e reas anaoudegezh gant Ana Ribeiro da Silva. Tec’hout a rejont o-daou da Vontevideo, en Uruguay, ha dimeziñ a rejont eno. Kemer a reas perzh Garibaldi hag e wreg er brezel renet gant tud Uruguay a-enep an diktatour arc’hantinat Juan Manuel de Rosas.\nGoude bloavezhioù e Suamerika, e teuas Garibaldi da Italia en-dro, e miz Ebrel 1848.\nStadoù Italia e 1843\nEr bloavezh 1848 e oa, e meur a vro en Europa, pobloù oc’h en em sevel hag o c’houlenn muioc’h a frankiz. Dispac’hioù 1848 a reer eus ar reveulzioù-se a c’hoarvezas e Bro-C’hall, en Alamagn, en Hungaria, e Roumania, e Polonia, en Aostria hag en Italia. E meur a hini eus stadoù Italia (Stadoù ar Pab, Dugelezh-veur Toskana, Rouantelezh Sardigna) e klaskas ar gouarnamantoù degas kemmoù en doare ma veze renet ar vro. E Rouantelezh Lombardia-Veneto, a oa e dalc’h Impalaeriezh Aostria, e voe un emsavadeg gant ar bobl. Garibaldi, en doa tapet un tamm mat a vrud evel stourmer e Suamerika, a gemeras perzh dizale en emgannoù ouzh an Aostrianed, e penn un armead savet gantañ, pa ne oa ket bet degemeret en arme roue Sardigna. En diskar-amzer e voe dilennet da gannad e Chiavari, e-kichen Genova. Er bloaz war-lerc’h e oa e Roma, o tifenn ar gêr-se ouzh ar C’hallaoued a glaske aloubiñ anezhi, pa oant deuet, sañset, da skoazellañ tud Roma en o stourm ouzh an Aostrianed. Dont a reas Garibaldi da vezañ ur gwir haroz broadel. Goude un trec’h kentañ war ar C’hallaoued e voe faezhet ganto ha rankout a reas tec’hout kuit. Neuze e varvas e wreg, Anita, d’ar 4 a viz Eost 1849. Mont a reas kuit Garibaldi diouzh Italia ha goude meur a viz en em gavas e New York e 1850 hag e Perou e 1851.\nE 1854 e teuas en-dro da Italia. E 1859 e tarzhas ar brezel ouzh an Aostrianed e hanternoz Italia, adarre. Emglev he doa graet Rouantelezh Sardigna gant Bro-C’hall da gas kuit an Aostrianed diouzh Lombardia. E penn un armead emouestlidi anvet Cacciatori delle Alpi ("Chaseourien an Alpoù") e oa Garibaldi. Trec’h e voe war armeoù Aostria meur a wech, e Varese, e Como...\nDipitet-bras e voe Garibaldi avat, pa voe echu ar brezel ha pa welas roue Sardigna o reiñ Kontelezh Nisa da Vro-C’hall, evel digoll en eskemm ouzh o skoazell er brezel. E miz Ebrel 1860, hag eñ kannad evit Nisa, e kemeras ar gaoz war se e Parlamant Piemont e Torino. Hag er bloavezhioù war-lerc’h e voe unan eus an dud genidik eus Nisa a vrude an irredentismo, ar c’hoant da stagañ ouzh rouantelezh Italia rannvroioù nes ma oa italianegerien.\nTroioù-brezel Sikilia ha RomaAozañ\nE miz Ebrel 1860 ivez e voe emsavadegoù e Messina ha Palermo e Rouantelezh an Div Sikilia. Bodet e voe ur mil bennak a emouestlidi gant Garibaldi, en ur armead lesanvet I Mille pe Camicie Rosse (Rochedoù Ruz). Mont a rejont gant bigi eus Genova da Sikilia e miz Mae. Eno e voe trec’h arme Garibaldi adarre war nerzhioù Rouantelezh Div Sikilia. Goude aloubiñ Sikilia penn-da-benn e treuzas Strizh-mor Messina ha mont war-zu an norzh. A-benn ar 7 a viz Gwengolo e oa erruet e kêr Napoli. Daoust da se n’en doa ket faezhet arme Rouantelezh Naplez. En emgann bras Volturno, d’an 30 a viz Gwengolo, ne voe trec’h arme Garibaldi nemet peogwir ez erruas arme Rouantelezh Piemont war he sikour. Daoust ma felle da C’haribaldi mont war Roma goude-se, ne voe ket graet, rak ne felle ket da roue Piemont tagañ kêr ar Pab, en doa graet emglev gant Bro-C’hall da virout e stadoù dizalc’h. Divizout a reas Garibaldi reiñ an holl zouaroù bet aloubet gantañ da roue Piemont-Sardigna, Vittorio Emanuele II, ha mont war e leve da g-Caprera, un enezenn e hanternoz Sardigna a oa bet prenet gantañ e 1855.\nNe chomas ket pell en e gorn avat. Pa grogas Brezel Diabarzh Stadoù Unanet Amerika e 1861, en em ginnigas Garibaldi da vont du-hont, a-du gant arme an norzh. Met nac’het e voe e ginnig gant ar prezidant Abraham Lincoln, rak ne c’halle ket hemañ reiñ e c’hoant da c’h-Garibaldi a c’houlenne daou dra : 1) ma vefe lavaret sklaer e vefe torret ar sklaverezh da vat, ha 2) ma vefe-eñ lakaet e penn arme an norzh.\nE 1862 e klaskas Garibaldi sevel un arme da aloubiñ Stadoù ar Pab. Met ar wech-mañ e savas en e enep arme ar roue Vittorio Emanuele II, a oa roue Italia bremañ. Rak tagañ Stadoù ar Pab a zisplijfe d’ur bern Katoliked dre ar bed. Gant an impalaer gall Napoleon III e oa bet kaset soudarded da Roma da zifenn ar gêr diouzh nep argad. Nec’het e oa ar roue Vittorio Emanuele II gant taol nevez Garibaldi eta. Soudarded ar roue a dapas krog ennañ e Calabria, pa oa o klask kerzhet war Roma, gant emouestlidi eus kreisteiz Italia. Kaset e voe d’an toull-bac’h. Buan e voe lezet da vont avat. Hag e 1866 e c’hallas mont d’an emgann adarre, pa savas rouantelezh Italia a-du gant Prusia, da vare ar brezel etre Prusia hag Aostria-Hungaria. Spi en doa roue Italia e c’hallje kemer bro Venezia digant Aostria. Bodet e voe "Chaseourien an Alpoù" gant Garibaldi ha mont a reas an arme-se, 40 000 den enni, war-zu Trentino. Daoust ma voe trec’h war an Aostrianed en emgann Bezzecca e rankas Garibaldi paouez da vont war-raok, pa voe sinet un arsav-brezel etre rouantelezh Italia hag Aostria.\nSkoazell a roas Garibaldi ivez d’an Trede Republik c'hall er brezel etre Prusia ha Bro-C'hall e 1870.\nMervel a reas en enez Caprera d’an 2 a viz Mezheven 1882.\nUnvanidigezh Italia pe Risorgimento\nAdtapet diwar « https://br.wikipedia.org/w/index.php?title=Giuseppe_Garibaldi&oldid=1875165 »\nDernière modification le 14 Mae 2020, à 20:42\nKemmoù diwezhañ degaset d'ar bajenn-mañ d'an 14 Mae 2020, da 20:42.


Samuel Colt (19 a viz Gouere 1814 - 10 a viz Genver 1862 e Hartford (Connecticut), Stadoù-Unanet), eo an den a grouas ar bistolenn-dro gentañ e 1835. Un arm eeun eo. Ennañ e lakaer ar boledoù en un daboulin, da lavaret eo ur granenn dro enni meur a doull (kambr) a ya pep hini d' e dro da genglotañ gant ar c'hanol hag ar reizhiad stekiñ, a seurt ma c'haller tennañ hag adkargañ buan. Ar mont en-dro-se a voe implijet goude-s e emeur a arm, holl anvet diwar e anv.\nAn armoù[kemmañ | kemmañ ar vammenn]\nSamuel Colt a ijinas ar bistolenn-dro gant platinenn, anvet e voe Colt Paterson : e-keit ma karger anezhi e tro ar granenn hag en em gav an toulloù (kambreier) karget e-tal ar c'hanol. Ar pistolennoù-tro Colt Paterson kentañ a voe produet e 1836. Gobari 0,36 (biz-meud) dezhi ha pemp tenn eo perzhioù ar pistolennoù-se. Gwerzhet e voe da vorlu Texas, rak d'ar mare-se e oa Texas o paouez dont da vezañ ur republik dizalc'h, ha rangers ar republik en em ganne a-enep d'ar vec'hikaned ha d'an indianed.\nSamuel Hamilton Walker. Labourat a reas asambles gant Samuel Colt, ha krouiñ a rejont ar bistolenn-dro Walker Colt\nE 1846 e kenlabouras Colt gant ar c'habiten Samuel Hamilton Walker hag e tapjont ur gevrat : 1000 pistolenn-dro Colt, kemmet diwar c'houlenn Walker, hag a roas e ali e anv ar arme amerikan. Le colt Walker 1847 a zo heñvel ouzh an armoù a vije savet goude-se nebeut-tre a dammoù lem-laka, pontig stag ouzh al lech-dorn dindan, kranenn 6 kambr dezhi). Gant an taboulin hir ennañ peadra da lakaat 3,25 g poultr hag un tenn krommvegek gobari .44 dezhi, hag ur c'hanol 22,9 cm hirder dezhi, e oa un arm bras-tre, 2 kg e bouez pa oa goullo.\nA-drugarez d'ar werzh-se e c'hellas Colt lakaat produiñ pistolennoù-tro modernoc'h evit ar Paterson. Krouiñ a reas ivez ivez ar bistolenn-dro Colt Holster Pistol 1848 (pistolenn gentañ ar rummad Dragoon, gobari.44 dezhi, kanol 20sm hirder). Skañvoc'h evit ar bistolenn Walker e oa, hag implijet e voe gant ar rejimantoù marc'hegiezh.\nPistolennoù-tro gobari .31 dezho ha skañvoc'h (betek 70% nebeutoc'h evit ar bistolenn Walker) a voe krouet ivez : Colt Baby Dragoon (1847/48, 5 tenn, gant pontig eeun a-dreñv), Pocket (1849, 5 pe 6 tenn, pontig ront). Implijet e vezent dreist-holl gant tud voutin, poliserien, kannaded ha kompagnuniezhioù rederigoù. Etre 1848 ha 1873 e savas Colt 34 0000 Pocket Revolvers\nE 1851 e voe krouet ar bistolenn-dro Navy (gobari .36 dezho) pe Belt Model (douget ouzh ar gouriz) hag a oe e-touez an armoù-tan gwerzhet ar muiañ (215 000 anezhi). D'an 23 a viz Genver 1851 e teuas a-benn ar c'habiten Dansan da dizhout ur gwenn a oa da ouzhpenn 28m dezhañ gant e bistolenn-dro Navy.\nE 1860 e voe savet ar bistolenn New Model Army hag a gemeras plas ar re Dragoons. A-fet gobari e oa heñvel (.44) met a-fet pouez e oa 30% skañvoc'h. Ar re New Army (1860), New Navy (1861, gobari .36 dezhi) hag ar re New Police (1862, gobari .36 dezhi, 5 tenn) a voe an armoù diwezhañ hep kartouchennoù.\nBuhez Samuel Colt\nAdtapet diwar « https://br.wikipedia.org/w/index.php?title=Samuel_Colt&oldid=1638657 »


Ar pardon eo an ober graet gant an den pe gant Doue a lam ar c'hastiz diwar chouk an den en deus graet a youl-gaer ur gwallober bennak.\nRembrandt - Distro ar mab foran (war-dro 1668)\nAr pardon en e ster likAozañ\nAr Pardon en e ster kristenAozañ\nAr Pardon : liderezh katolik e Breizh Unan eus doareoù heverkañ ar speredelezh vrezhon kristen eo ar pardonioù e Breizh. Tra gentañ evit mont d'ar Baradoz eo anzav e bec'hedoù, dre sakramant an adunaniñ. Dont a ra an anv diwar-se : ar Pardon a zo un doare da c'houlenn ar pardon eus e bec'hedoù digant Doue.\nUn ober a binijenn ez eo eta. Setu aze perak e aer di war e droad, a-wechoù diouzh a bell. En em gavet war an hent tostik d'ar santual, war an dorgenn ma weler diouti evit ar wech kentañ tour-iliz ar santual, a zo skeudenn ar "Jeruzalem eus an Neñv" da lavarout eo ar Baradoz, penn beaj ar c'hristen war an Douar, ez eus ur groaz, anvet kroaz ar Salud, da lavarout eo ar Silvidigezh a-drugarez da Jezuz-Krist. En em gavet war al lec'h, kentañ tra en deus d'ober ar pirc'hirin eo mont da gofes eta gant ur beleg. Resev a ra neuze ar feizad ar pardon eus e bec'hedoù, pardonet gant e Zoue dre garantez, ha, diliammet, ez eo gouest neuze da respont da garantez Doue ha kemer perzh gant levenez vras hag anaoudegezh vat ouzh laouenidigezh ar brosesion gant ar gouloù, an Oferenn-bred, ar chapeled, ar Gousperoù, Bennozh ar Sakramant.\nEr pardonioù e kaver ivez doareoù kehelerezh an Tan (tantadoù), an Dour (mont a reer da soubañ e dour ar feunteun a gaver bepred tost d'ar santual, ur chapel pe un iliz-parrez, a sav da bell, a-raok ar Gristeniezh. Roet eo bet dezho gant hêred an Drouized, beleion vrezhon gentañ an Iliz katolik, a oa kar dezho dre liammoù a familh zoken, a greder (Sant Ildud, Sant Samzun... ) ur ster a glot gant gwirionezioù ar feiz kristen, kentoc'h eget o diskar.\nBoaz e vezer da c'houlenn bennozh Doue war ar mor (Santez Anna en Osptital-Kamfroud), ar c'hezeg (Sant Alar), an tanvarc'hoù (Porzh-Karozh)\nUr pred a vez kinniget gant tud ar c'harter goude an Oferenn-bred ha c'hoarioù da heul, rak gouel ar c'harter maz eo chapel ar c'harter an arouez anezhañ ez eo ivez.\nAlies-mat, pa vez pardon bras, ez eus termajied e-kichen ar pardon o kinnig a bep seurt c'hoarioù (kirri-tos-tos).\nAdtapet diwar « https://br.wikipedia.org/w/index.php?title=Pardon&oldid=1920595 »\nKemm diwezhañ d'an 1 Gen 2022 da 12:20\nKemmoù diwezhañ degaset d'ar bajenn-mañ d'an 1 Gen 2022, da 12:20.


Ezhommoù gwad a vez a-hed ar bloaz © Maxppp - Eric MALOT/ PHOTOPQR/REPUBLIQUE DU CENTRE/MAXPPP\nDiffusion du mercredi 30 août 2017 Durée : 9min\nEzhomm vez gwad a-hed ar bloaz : galv a vez roet gant an EFS rak ne vez ket a-walc'h a dud o reiñ o wad. Aon o deus kevredigezhioù Douarnenez rak krenn ar c'hontradoù sikouret, daoust da se 'zo ur pôl kleweled war sevel eno, ar realizatourez Anne Gouerou a gont hiroc'h deomp.\nReiñ e wad a vez a-bouez-bras a-hed ar bloaz\nMet gant an distro-skol e vez niverus an oberatadennoù hag ezhommoù bras a wad a vez neuze. E Pondi e vo tu reiñ e wad adalek warc'hoazh. Robert Le Merlu a gont hiroc'h deomp en abadenn geleier-mañ.\nDigresk an niver a gontradoù sikouret a lak trubuilh e bed ar c'hevredigezhioù\nManifestiñ 'oa graet da 6 eur bremaik dirak prefeti Kemper gant kevredigezhioù Douarnenez.\nHa daoust da gevredigezhioù sinema ar pennoù sardin bezañ en arvar 'zo raktresoù o c'henel. Bed ar c'hleweled a labouro a-stroll e Douarnenez\nUr framm nevez a zo war sevel evit bodañ ar re a brodu filmoù er vro. Produerien, realizatourien ha micherourien dizalc'h, c'hoant ganto 'n em strollañ 'benn diorren ar c'hleweled e bro ar Pennoù Sardin. Ar realizatourez Anne Gouerou, perzh er raktres a zispleg deomp pal ar pôle-mañ.\nDiffusion le mercredi 21 novembre 2018 de 19:00 à 19:10


Andris Bērziņš eo ar prezidant abaoe an 8 a viz Gouere 2011.\nUr parlamant unkambrek anvet ar Saeima en deus Latvia, kant sez eno. Bep pevar bloaz e vez dilennet ar barlamantidi dre ar vouezhiadeg eeun. Dilennet eo prezidant ar republik gant kannaded ar Saeima gant an tu-gounid groñs. Vaira Vike-Freiberg a oa ar Brezidantez betek 2007. Addilennet e oa bet e 2003 evit pevar bloavezh (gallout a reer bezañ dilennet div wech). Valdis Zatlers zo bet prezidant d'he heul eus 2007 da 2011.\nAdtapet diwar « https://br.wikipedia.org/w/index.php?title=Latvia&oldid=1651232 »\nKemmoù diwezhañ degaset d'ar bajenn-mañ, d'an/ar 9 Gou 2015 da 05:21.


Du ha gwenn ha plas da lenn — Bannoù-heol\nPostet d'an 01/06/2017 - Pennadoù\nDu ha gwenn ha plas da lenn\nKounnaret eo Neñneñ ! Testenn gant Evelyne Reberg, tresadennoù gant Josse Goffin, brezhoneg gant Bannoù-heol, embannet gant Bannoù-heol, 5,20 €\nUn eil levr eus dastumad Istorioù kaer ar re vihanañ kinniget gant Bannoù-heol. Memes doare da ginnig evel-just. Tresadennoù plijus, testennoù simpl bepred. Un istor a vignoniezh etre Neñneñ, an arzhig grignous, hag Elouan, ar paotrig. Krediñ a ra Neñneñ bezañ dilezet, fuloriñ a ra en un doare na zispleg ket a-raok merzout pegen karet eo gant Elouan... Plijadur hag eskemm a vo etre bugaligoù ha tud deuet a-drugarez d'al levrig-mañ, a-dra-sur.\nAr balum hag ar pesk bihan gant Eric Battut, brezhoneg gant Bannoù-heol, embannet gant Bannoù-heol, 5,20 €\nUn trede levr eus dastumad Istorioù kaer a re vihanañ kinniget gant Bannoù-heol. Memes doare plijus da ginnig bepred. Skrivet ha treset eo bet gant Eric Battut. Adkavout a reer tem Daou vignon da viken mignoniezh etre ur ramz, Askelleg ar balum, hg ur boud bihan tout, Pesk Bihan. Disheñvel eo an darvoudoù, n'emeur ket er savanenn ken met e-kreiz ar mor ha div dodenn nevez a gaver : hini nerzh ar strollad boudoù bihan hag hini ar blijadur da gaout kalz mignoned. "Seul vuia vignoned, seul vui a blijadur !" eo frazenn diwezhañ al levrig. Diaes eo empentiñ ne vefe ket kavet bourrus an istor gant ar bugaligoù.


Adage (barrez) - Wikipedia\nE barrez klasel e implijer an termen gallekaet adage hag a-wezhoù ivez ar stumm italianek orin adagio evit deskrivañ fiñvadennoù kaset-benn goustadig.\nDont a ra ar ger eus tachenn ar sonerezh ma vez implijet evit deskrivañ ul lusk goustad met pa vez implijet war dachenn ar varrez ne dalvez ket evit deskrivañ ar sonerezh met kentoc'h perzhioù an dañs e-unan. Da skouer, keit ha m'eo adagio an dañs le grand adage er Pas de deux du Cygne Noir ("Pas de deux ar alarc'h du") en oberenn Le lac des cygnes ("Lenn an elerc'h"), ec'h eo andante ar sonerezh ac'h a gantañ.\nEr c'hentelioù barrez klaskel e talvez ar pleustradennoù adage evit gwellaat fiñvadennoù an divc'har hag evit o astenn ar muiañ ar gwellañ, da skouer evit gallout kas an divc'har d'an nec'h en un doare stabil ha flour.\nImplijout a reer an termen grand adage evit deskrivañ un adage grand pas (pe ur pas de deux, ur grand pas d'action, hag all), kaset-da benn an aliesañ goude an entrée.\nAdtapet diwar « https://br.wikipedia.org/w/index.php?title=Adage_(barrez)&oldid=1509678 »\nKemmoù diwezhañ degaset d'ar bajenn-mañ d'an 28 Mae 2013, da 18:59.


Bae an Anaon - Wikipedia\nUnan eus baeoù brudetañ Breizh eo Bae an Anaon, pe Aod Walarn e kornôg kumun Plougoñ (Bro-Gerne - Penn-ar-Bed) tre en hanternoz da Veg ar Raz, ken brudet all. Emañ ar bae e penn un draoñienn sioul etre Beg ar Raz hag uhelenn Beg ar Vann. Digor-bras eo war ar Meurvor Atlantel a zegas war an draezhenn koummoù bras a ziruilh hag a darzh diehan.\nUl leti anvet "Hôtel de la Baie des Trépassés" a zo bet savet tost d'an traezh.\nUl lec'h gant meur a vojenn kontet diwar e benn eo gant istor ar c'horfoù marv a veze kaset, a-hervez, da Enez-Sun. Kontet e vez ivez e vije ur gêr beuzet dindan Stank Laoual, ul lennadig dour nepell diouzh ar bae.\nTremen a ra ar GR 34 dre ar bae.\nLuc'hskeudennoù eus Bae an Anaon[kemmañ | kemmañ ar vammenn]\n↑ Le breton pour les nuls, Herve Bihan, Gwendal Denis, Martial Ménard.\nAdtapet diwar « https://br.wikipedia.org/w/index.php?title=Bae_an_Anaon&oldid=1973002 »


Degemer al lec’hienn > Ar strolladoù > Strollad La Obra > Dizoloiñ ur grouidigezh war ar stern : La Caminata\nLuis Carlos Pineda ha Ruben Avila, daou arzour gwatmaltad eus Andamio Teatro Raro a zo bet pedet gant LA OBRA evit pevar miz (miz Here 2016 - miz C’hwevrer 2017), evit labourat a-stroll, war ur pezh c’hoari nevez «La Caminata».\nHa daoust hag emaomp holl embroidi ? Setu ar goulenn a hencho an abadenn. « Atav e vo talvoudus d’ar c’hoariva mont da zifraostañ lec’hioù nevez ha mont dreist an harzoù. Fellout a ra din sevel ur pezh c’hoari diwar-benn tem an treuzvroañ rak d’un doare bennak, on me ivez un embroad ha bevañ a ran etre tud hag a zo embroidi. Plijout a rafe din e vefe kaset da benn al labour-mañ gant ur skipailh lies-sevenadurel evit ma vefe bouetaet ar pezh a-drugarez da daolioù sell a bep seurt, evit mont dreist ar c’hlichedoù pe ar sifroù» a lâr Luis Carlos deus an Andamio.\nLa Obra kement hag an Andamio a zo strolladoù a gustum lakaat ar gaoz war demoù sokial ha politik. Graet o deus anaouedegezh e Gwatemala ha c’hoant o doa da genderc’hel ur pennad hent asambles adarre, e Breizh ar wech mañ.\nKroget a raio an avañtur e Tregon. Pazenn gentañ.\nGoude ur sizhun rezidañs e kinnig ar strollad toullañ kaoz gant ar publik war al labour kroget hag eskemm gant an arzourien watemaltiz evit dizoloiñ pelloc’h o labour politik ha sokial e Gwatemala : «Petra a dalv ober c’hoariva e unan eus broioù danjerusoc’h ar bed ?».\nEskemm e teir yezh : brezhoneg, gwatemalteg, galleg\nTREGON MJC Tregon Sal ar Sterenn


Heb 11 | `KUP | STEP | Met dari Godiz homeo badae batat hekazavoz kapot ev. Met pi tokat dari tin hekaz hahan hez-pov petev darim etañinañ eteameg bon, oñ dari pimaz homeo badae batat hezaek tokat God darimaz au hahan hez-pot anapanen havak pot homet potuz dari ñai bizat etehot hez.\nHomeo badae batat hezavoz kapot\n1 Met dari Godiz homeo badae batat hekazavoz kapot ev. Met pi tokat dari tin hekaz hahan hez-pov petev darim etañinañ eteameg bon, oñ dari pimaz homeo badae batat hezaek tokat God darimaz au hahan hez-pot anapanen havak pot homet potuz dari ñai bizat etehot hez. 2 Met batam darim izar mim nari pimaz homeo badae batat het tovai emoohan pi parun etet biñ ravat, Tin tamahari ok, pot parumaz homeh. 3 Met petev dari pimaz homeo badae batat hezaek, pi hahan nonair nai map hezatur hezari ou ravat hezavoz dari hodad hatat hez. Met dari etet hodad nat hez-poñir kañinañ pi nonair nai hezatur hezari matut tahan hezaekan eteameg.\nAbelir Inokir Noaz toohat ñetiñ\n4 Met aban Abel pop Godiz homeo badae batat hehaek, pimaz hañiv metapanez hat anumai nap bareñ elahan God etet Abel pop pimaz homet metahavoz biñ ravat, “Pi aban tinap ok,” pot hah. Met pim nanep Ken pi Godiz tin homet pot nat, oñ betezam hañiv metahan God pimaz biñ narav. Met Abel pop batam pot tat hañomah, oñ pim Godiz homet heh-ñetiv dari hatevetet petev hodad tinao bameg.\n5 Met aban mod nap Inok pop amun Godiz homeo badae batat hehapuh pi nañom hehan God abarah basahan, modari pimaz mel tahan bon. Met Inok pop hamarah am heh-porah God epat pimaz haoh, “Met aban okopuz ne biñ ravat hez.” 6 Met paru tairari Godiz homeo badae navat hez-poriz pi biñ narav, oñ tairap pim nakoe sat hepanez homehopanez pop pimaz homeo badae batat het epat hahopan, “Met rotap God hakez, povoz mañohoman nem tin hemaz hodad poñ neñizat nanohopan.” Pot hapanez popuz pi biñ ravat hepan.\n7 Met aban mod nap Noa amun Godiz homeo badae batat hehan God añarab hañ horiv metapanez ñetï pov piin mañahan pi et narë heh, oñ am barotap batat Godiz mañahat baval hat sip ahomak demat garë hahan ut ahor peloohan pir pimeri tin heh. Met pi Godiz homeo badae batat het pim hahat baval hat toohan, añarab modari pim parun mañat toohavoz barotap navat, oñ am horï toohan God epat hah, “Met ne paru hañ horiv metomazat ou ravah,” pot hah. Met Noa pimaz homehot hehan, “Pi nem aban tinap ok,” pot Noaz haoh.\nAbraamiz tooh-ñetiv ev\n8 Met aban Abraam pop amun Godiz homeo badae batat hehavon God etet piin epat mañah, “Met nim zei kap epat betet nem zei mod nim nanomaz au hahon hez-posik sat hekë.” Pot mañahan pi baval hahapuh pim sohopanez non mañah-pooroz pi hodad nat, oñ am kut het bal hat sah. 9 Tat God pim manapanez au mañah-zei posik sat berevahapuh añarab patariz ñaravatak het zei tinamak nadem, oñ anumai kosiñinañ zeimak demat hehan pim rop Aisak met ro izap Zekop parup amun zei tin pos tokat manapanez au hahan hehaek, pinañ honeo paru zei pim heh-pomakeham heh. Met Abraam zei pos God parum manapanez hah-pov barotap batohot am hehapuh, 10 God pimauz hodadevok zei tin pohao het hepanez abarah demahan hez-potak Abraam sat hepanez amun homehot heh.\n11 Met Sera Abraamiz añap amun Godiz homeo badae batat hehapuh pi ñaro navat het añav ravapanez tah, ma pim abup amun abav ravapanez tahan, God parup rop batapanez mañahan Sera barotap batat, “Pim neen nañah-okat ne tat rop batom,” pot pi hah. 12 Met Abraam abav ravapanezat ravat hehan añap rop batah, met poekanañ pim ñaro izahol batovai emoohan, petev belezai ravahan abarah zeizañ mapoam berevat hezavoz zut, ma hel gaoreo dari rekö nakaotuzat hez-povoz zut paru Abraamiz iz mimihol hez.\n13 Met ev menoh-pori Godiz homeo badae batat het ñomah. Met paru meñizat metapanez au mañah-pov metahan eteh bon, oñ paru pim pot hahan hehavoz biñ ravat tokat metapanez homet heh. Met batiri aviam emat het maot parumatak samahavoz zut, dei ham eparah aviam ev het tokat sat pim hah-povon etek, pot paru homeh. 14 Met povoz zut nao hamah-añarab poriz dari epat hodad hez. Met paru tokat abarah tin pohao het hepanez homet heh. 15 Met Abraamir pimeri parum zei betet emah-posiz am homet hehavozatin, paru rekot borourat maot posik sah narab. 16 Oñ zei posiz paru hom namee het, abarah sat zei tinasik hepanez zait tat paru epat haoh, “Met God darim ahop ok.” Met pot paru pimaz haohavoz pi hatevetet kaev narav, oñ pi biñ ravat abarah parum zei tinas matut tahan hez.\n17 Met Abraamiz ropuz homet God piin pot mañah, “Met nim rop Aisak popuhanañ nim iz mimihol belezai ravapanez nañohovoz rotapuv tokat ou ravapan.” Met pot mañahapuh tokat God rotap Abraam nem mañomazat tapan ma natotü, pot homet zu metapanez hat pim ro pop bareñ elapanez mañahan Abraam kaev narav, oñ pimaz homeo badae batat heh, povoz mañahat am baval hat Aisak pim ro nenap bareñ elapanez tahapuh, 19 Abraam pi pot homeh, Met nem rop ñomapanezaekanañ God rekot maot bavirirï batat baval hapan. Pot homet bareñ elapanez kip tahan God pi bagaa batahan ro pop hañomat maot birirï ravat bal hahavoz zut pi tah.\nAisakir Zekopor Zosepez toohat ñetiñ\n20 Met Abraamiz rop Aisak pop Godiz homeo badae batat heh, povoz pi abav ravat ñomapanez tah-porah God pim roñariv Zekopor Iso meñizat tin metohopanez hat ñetiv parupin mañooh.\n21 Met tokat Aisakiz rop Zekop amun pi Godiz homeo badae batat heh, povoz pi abav ravat pim ñomapanezao totoi ravahan pi irao bat heh-terï potak tok rizat Godiz abatao bat hel batat het pim rop Zosep popuz roñariv God meñizohot tin metovai sohopanez hat ro poñarivin ñetiv mañooh.\n22 Met Zekopoz rop Zosep amun Godiz homeo badae batat heh, povoz pim ñomapanezao totoi ravahan pi Israel pimerin epat mañah, “Met tokat ari ñomepeken God arim izar mim meñizapanen paru Izip zei epes betet sapan.” Pot parun mañat pim ab hatahav amun honeo basapanez mañah.\nMosesiz tooh-ñetiv ev\n23 Met Moses popuz nonopur papap parup Godiz homeo badae batat heh, povoz pi batahapuh Izip zeisiz korav ahop Pero hameg-pop rohol men ñomohopanez hah-pov elapanez parup ñaihet nat, oñ piin etet, “Deipim ro tinap ev,” pot hat ba iz batahan hehan, ñonihol 3 bon tah.\n24 Met Moses pop pi ahö ravahapuh Godiz homeo badae batat heh, povoz añarab modari piin etet, Peroz ñaripuz rop ok, pot pimaz hahan pi, Evo ne añ epopuz rop ravat naketü, pot homet pi kaev ravah. 25 Met Izip añarab poriz nonair naitü ahoam oraehan paru horï tovai emoohari ok, povoz Moses pi Godiz homeo badae batat hehaek potuz, “Betezatü ok,” pot hat parunañ am het horï tohopanez pi kaev ravat paru betet Godiz añarab Israel pim porinañ maot paru honeo ravat pi epat hah, “Met Izip okori kakamao nemeri metamah-pot ne amun netohopan, povoz ne hom nameotü,” Pot pi God meepanen erapanez hahan heh-pop metohopanezavoz zut pi horï metohopanez homehapuh God tokat tinaek meñepanez hahan hezavoz homet heh.\n27 Met Moses pop Godiz homehot heh, povoz paru Israel pimeri Izip zeis betet sapanez tahan zei posiz aban ahop Peron mañahan mogao tahavoz pi ñaihet nat, oñ rez kek tat añarab zei posikanañ basah. Met pot tahaek, pi God dari et narë hez-popun pi haeteh-herï ravat rez kek tat paru basah. 28 Met pi garos basapanez tah-porah parun mañahan paru bol sipsipihol bareñ elat enzoliholohö parum ro garosikari menapan hezavoz bol uveo haitokoñiz ririñ helevañik medemovai sahan enzolihol emat uvë povon etehapuh ap arat revah am sat Izip poriz ro garosik nenarihar map men ñomah. Met pot tah-povoz abatao Pasova hameg.\nIsrael añarab pimaz homet toohat ev\n29 Met Israel añarab Godiz homeo badae batat heh, povoz paru Izip zeis betet iv havë ahov pim abatao Red Si hamah-povok sat berevahan God hahan haveo okat epat tahan ham tinarah samegivoz zut paru ñaravatak soohan, Izip ñai abanari paru ruat eñatak emoohan iv haveo maot emat bamezahan, paru emiv elat ñomah. 30 Met Israel poriz ro izahol amun pimaz homeo badae batat heh, povoz paru Zeriko zei pot parum bapan hat zei potaz nakoe sahapuh alizañ 7 poñik hel temer demahan hehaek, iñidoh haeñ tat sat em toohan, hel tem por edat emahan paru kohat sat zei pot parum bah. 31 Met garos Zeriko zei pot parum nav heh-porah añ biz bogï tooh-nap pim abatao Reap poek het Godiz homehot heh, povoz zei pot parum bapanez homet Israel aban nañariv garos etepan hat emahan, pi parup meñizat pim zeimakeh ba iz batah, povoz tokat Israel abanari emat zei potakari, Godiz ñetiv baval nak hehaek, map men ñomah, oñ añ pop tin heh.\n32 Met pimaz homehot heh-pori ahovokaro, oñ aban eperizam haom. Met aban Gidionir Barakar Samsonir Zeptar Devidir Samuelir propet aban modari, met ne poriz ñetiñ map menomaz rekot bon. 33 Met paru pori Godiz homeo badae batat hehapuh narihö añarab mod pat nari men bon batah, met narihö tin tovai emohot parum añarab modariz tin korav ravat heh. Tahan Godiz manapanez au hahan heh-pov manooh, ma nari God meñizahan pusï ñai laion hameg-poriz agulañ bamukak metahan menat nain. 34 Met nari it kezañad ñadoohan poñadek baveteohan, Godihö meñizat itiñad ba avï batoohan tin heh. Met narihö modari men ñomapanez tahan God meñizahan ritou metat tin heh, met nari kezao bon hehan God kezao manoohan añarab patari zei ñai tapan hat emoohan men ruohan barezat sooh. 35 Met añ nari Godiz homeo badae batat heh, povoz parumeri ñomoohan God maot baval haohan tin heh.\nMet nari Godiz homehot hehan mod nari parum pot toohavoz kaev ravat urat kakam ahov metohot epat parun mañooh, “Met God kos rez manepek, povoz ari ouramegin kakamao hatevetehot ñomepekez tat hez-pov bon tapanen maot tin hepek.” Pot parun mañahan paru epat hah, “Evo dei kaev, oñ am ñomak, povoz tokat baval akat tinaek eñepan,” pot haohan am uroohan ñomooh. 36 Met nari pimaz homet hehan mod nari ñebul mañat urooh, ma biñinañ medemat kakam zeiñik beteohan oraeh, 37 ma heleñinañ ur ñomooh, ma ulor heipitak soñinañ elat terï nat nat bavatoohan ñomooh, ma en kaizañinañ bareñ eloohan ñomooh. Met nari paru pimaz homehot hehan modarihö kaev ravat horï metohot ruohan paru dimir givor gipizor au orohopanez zeiñ bon hehapuh anumai kosiñ givoñiz zut barat heh, oñ am Godiz homevai emooh. 38 Tat paru dañeñik, ma ham betez nonair nai bon porah, sat betez ginari hehapuh hel ahoñiz irih hel gitavañik, ma hamarah dumizañik orooh. Met ham añarab Godiz hom namee hehari horï nenañ tovai emohot mod hamoh-poriz tin toohavoz hodad nat hehaek, tin pori paru horï tooharinañ honeo hepanez nonor bon.\n39 Met paru pimaz homeo badae batat heh, pot menoh-porin God etet, “Nem añarab tinari ok,” pot parumaz haoh, oñ tin hepanezao manapanez hahan hez-pov paru zuam naman tahan paru het ñomah. 40 Met tairaiz paru naman tah hometunei, oñ piuhö epat hahan hez, “Met nem añarab mapori tin hepanezao manomaz hahon hez-pov paru honeek topourapanen manoman bapan,” pi pot hah. Povoz paru ev menoh-pori petev darimaz gaa tat hezaek, tokat dari mapori honeo tin hekaz pov pimauhö anapanen map bat tinahar ravat hek.


Pajenn:Morvan - Kenteliou hag istoriou a skuer vad evit ar Vretoned, 1889.djvu/265 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/265\nLoizic a zilaoue he vam didrouz evel eun Æl. Eur bourreo a scoaz ar potrig ; mes beg ar goaf a risclaz ha n’hen toullas ket. He vam e devoue aoun na deuje da falgaloni, hag a zavaz he mouez evit lavaret dezhan gelver Jesus ha Mari d’he zicour. Loizig, ep beza strafuillet a grias : Jesus ! Mari ! ha kerkent e recevas taol ar maro. Ar zoudart a dennaz he glao goadeg euz a galon ar map hag her sanclas dioc’htu e calon ar vam.\nNe jome nemet Agnez pried Taguenda. Houma a voa iaouanc, hag e doa eur genet dispar. He dousder hag he glandet a denereas bete calon ar vourrevien. Edo var he daoulin o pidi e tal he c’hroaz, ha den ne deue d’he staga outhi. O velet-se, evit lacat ar zoudardet da zont d’he staga, en em lakeaz he unan kempenna ma c’hellas var dreuziaden ar groaz. En em lacat a reaz eno gant eun ear kel laouen ha ken dereat ma lakeas cals tud da vouela. Ar vourrevien ne douchent ket outhi. Evit gounit arc’hant, daou pe dri maleurus a zervichas dezhi da vourrevien. Evel ne vouient ket an doare da vania eur goaf, e rojont dezhi n’ous ket pet taol araog he skei d’ar maro. An oll a scrije o velet ar gigerez-ze ha prest avoalc’h e vijent lamet var an dud criz-ze evit ho dispen. Agnez epken a jome didrouz, ep ober eur glemaden. He c’hlevet a reat o veuli Doue hag o c’helver Jesus ha Mari beteg an huanad diveza.\nRoue Fingo a zonje dezhan en divije great aoun d’ar gristenien o scuilla goad ar verzerien-ze. Guelet a reas souden eo muioc’h a gourach en doa roet dezho. An hini zoken en doa dibennet Taquenda a voue ker scoet o velet ners calon ar verzerien, ma c’houlennaz ha ma recevaz ive ar vadiziant ; ha goude ne c’houlenne ken nemet beza merzeriet he unan. Goulennet e voue otre ar Roue evit distaga corfou\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/265&oldid=162404 »\nKemmoù diwezhañ degaset d'ar bajenn-mañ d'an 16 Mae 2020, da 08:49.


Buhez ar Sent/1894/Pasiant - Wikimammenn\nBuhez ar Sent/1894/Pasiant\n◄ Nikolas Tolantin Pasiant Gi, pe Gion ►\nSevel a eure magajennou hed ann diou ster a reer ar Rhoon hag ar Saoon anezho, ha goude beza karget ar magajennou-ze a c’hreun prenet ganthan, e roe ar greun-ma evit netra da gement hini en deveze ezomm, n’e ket hebken e kear hag enn eskopti Lion, mes enn holl geariou all a ioa etre Lion ha Marseill.\nEpad ar gernez a oue er beg douar-ma d’ar bloavez mil seiz kant daou-ugent, eunn den a Iliz euz eskopti Kerne, goude beza roet d’ar beorien kement en doa, a brenaz var dermen eur c’halz ed evit sikour ann dud ezommek. D’ar memez mare, eunn ozac’h pinvidik euz eskopti Leon, ouspenn ma roe aluzenn d’ar re a deu da glask, a iea he-unan a gear da gear gant eur zamm vara var eur penn kezek evit maga ar beorien mezek n’o doa ket hardisegez da astenn ho dourn. Setu aze petra ra ar c’hristen en deuz guir garantez evit he nesa.\nAdtapet diwar « https://br.wikisource.org/w/index.php?title=Buhez_ar_Sent/1894/Pasiant&oldid=30474 »\nKemmoù diwezhañ degaset d'ar bajenn-mañ d'an 17 Gen 2012, da 20:09.


Diwar-benn bloavezh 1739 an deiziadur juluan eo ar bajenn-mañ.\n20 a viz Meurzh: Nadir Shah a aloub Delhi en India hag a lak en arigrap ar gêr.\nDizoloadenn ar c'hobalt gant ar c'himiour svedat Georg Brandt.\nGwelet ivez :Rummad:Ganedigezhioù 1739\nGwelet ivez:Rummad:Marvioù 1739\nRoll ar Pennoù Stad e 1739\nDiwar-benn bloavezh 1736 an deiziadur juluan eo ar bajenn-mañ.\nDiwar-benn bloavezh 1737 an deiziadur juluan eo ar bajenn-mañ.\nDiwar-benn bloavezh 1738 an deiziadur juluan eo ar bajenn-mañ.\nDiwar-benn bloavezh 1740 an deiziadur juluan eo ar bajenn-mañ.\nDiwar-benn bloavezh 1741 an deiziadur juluan eo ar bajenn-mañ.\nDiwar-benn bloavezh 1742 an deiziadur juluan eo ar bajenn-mañ.\nAnna Amalia von Braunschweig-Wolfenbüttel (1739 en Wolfenbüttel - 1807 en Weimar) a oa ur briñsez alaman, dugez Sachsen-Weimar-Eisenach, hag ur sonaozourez.\nJean Nicolas Houchard, milour ha jeneral gall, bet ganet d'ar 24 a viz Genver 1739 e Forbach (Bro-C'hall), marvet dibennet d'ar 17 a viz Du 1793 e Pariz (Bro-C'hall).\nTrec'h e voe en Emgann Hondschote e 1793.\nLoeiz VIII a vez graet eus an dud -mañ\nLoeiz VIII (Bro-C'hall) (1187-1226),\nLoeiz VIII Bavaria-Ingolstadt, dug Bavaria eus 1441 da 1445,\nLoeiz VIII Hesse-Darmstadt (1691-1768), Landgrav Hesse-Darmstadt (1739-1768).\nMaria Josepha von Bayern, pe Maria Josepha Antonia Walburga Felicitas Regula (1739–1767), a oa merc'h d'an impalaer Karl VII an Impalaeriezh Santel ha d'e bried Maria Amalie von Österreich.\nGanet e oa e München.\nMengli II Giray a oa mab da Selim Iañ Giray ha khan Krimea div wech en XVIIIvet kantved.\nKalgay e voe d'e vreur, Kaplan Iañ Giray e-pad e daou ren kentañ.\nDont a reas da vezañ khan goude ma voe kaset e vreur, Saadet IV Giray, en harlu ha d'ar 24 a viz Du 1724 e erruas e Bahçesaray, kêrbenn ar c'hanat.\nE miz Gwengolo 1730 e voe un emsavadeg en Istanbul ha skarzhet ar sultan Ahmet III. An emsaverien a dennas ivez e garg digant Mengli II a-benn lakaat en-dro Kaplan Iañ war tron khanat Krimea pa soñjent e oa a-du ganto.\nMervel a reas d'an 31 a viz Kerzu 1739.\nTauraco a zo ur genad e rummatadur an evned, ennañ an darn vrasañ eus an tourakoed, krouet e 1779 gant an naturour poloniat Jan Krzysztof Kluk (1739-1796).\nTwm o'r Nant eo an anv-pluenn implijet gant ar skrivagner kembraek Thomas Edwards (1739 – 3 a viz Ebrel 1810). Genidik e oa eus Llanefydd, e Sir Ddinbych gwechall, e biz Kembre. Yann e vil vicher e voe e-pad e vuhez : devezhour war ar maez, tavarnour, douger keuneud, mañsoner...\nAnavezet eo Twm o'r Nant gant e skridoù anvet “anterliwtiau”, pezhioù-c’hoari farsus ha flemmus, graet evit bezañ c’hoariet war leurennoù er foarioù pe er pardonioù. Skrivañ a reas ivez e-leizh a ganaouennoù hag a varzhonegoù.\nE dibenn an XVIIIvet hag e deroù an XIXvet kantved e teuas da vezañ brudet e-touez an dud vunut, rak en e skridoù e adkavent o meno war direizhderioù ar mare-hont. En e amzer e veze graet "Cambrian Shakespeare", da lavaret eo "Shakespeare Kembre", eus Twm o'r Nant.\nKregiñ a ra an XVIIIvet kantved d'ar 1añ Genver 1701 hag e echu d'an 31 Kerzu 1800.\nA-wechoù, gant istorourien europat zo, e vez strishaet an XVIIIvet kantved d'ar prantad a ya eus 1715 da 1789 hepken, da lavaret eo d'ar mare etre marv Loeiz XIV a Vro-C'hall hag an Dispac'h gall.


Skrivañ - Anjela Duval\nMerc’hed er Sened-Meur… Un nevezenti. Ha souezhus emichañs evit kalz. Un neve- zenti eo ivez, a gredan gwelout rener ur gelaouenn vrezhonek o sevel ur pennad- skrid a-zivout ar merc’hed e Breizh. Daoust ma n’en deus ket gortozet Emsav Breizh skouer ar Sened-Meur da reiñ renk d’ar merc’hed a volontez vat d’ober o lodennig war an dachenn.\nMet fentus eo klevout Ao. Rener Barr Heol o c’houlenn : perak ez eus ken nebeut a verc’hed e Breizh o skrivañ en o yezh ? Fentus endeo, dre ma lavar e-unan, teir linenn izeloc’h : e Breizh evel e lec’h all, peogwir eo gwelloc’h latennet ar merc’hed eget ar baotred e vez lavaret an tri-c’hard eus ar brezhoneg gant ar merc’hed. Ac’hanta ! sede dres ar respont eno d’ar perag. Mar komz ar merc’hed an tri c’hard eus ar yezh, ne van nemet ar c’hard gant ar baotred. Neuze evel-just, evit tapout ar c’hempouez (peogwir eo renet ar bed gant lezennoù ar c’hempouez) eo ret mat dezho lakaat dre skrid an tri c’hard all se n’o devez ket bet lec’h da lavarout dre gomz. Ha bepred, dre efed lezenn ar c’hempouez, ar merc’hed na chom ganto nemet ur c’hard da skrivañ. Sklaer eo.\nBremañ, a-raok tamall netra dezho, e vefe ret gouzout dre sur, ha skrivañ a reont e gwirionez ar c’hard eus pezh a vrezhoneg a vez skrivet en holl ? Marteze a-walc’h ne dapont ket ar gont. Neuze avat, ‘vo ret dezho troñsañ o milginoù, tufañ e palv o dorn ha kregiñ ‘n o benveg skrivañ… C’hoazh eo ret gouzout war betore tachenn e tleont dougen o striv.\nLavarout a ra c’hoazh an Ao. Rener : e pep kelaouenn evit ar bobl, ez eus ur c’horn miret evit ar merc’hed. Sed aze kaozioù drol avat ! Ur c’horn ? Ur c’horn ! Met petore korn ‘vo hennezh e kelaouennoù an Emsav ? Ar c’horn ma vez lakaet ar vugale e pinijenn ? Pe ar c’horn-se eus ar porzh ma vez savet e-barzh ur siklud evit ar yer, dezho da ragachat ha da c’hragailhat etrezo, evel ma intentont ? Pe marte- ze ‘velkent (ya, kentoc’h) ar c’horn-se eus ar park nesañ d’an ti a vez miret a- ratozh evit ober ul liorzh. Ul liorzhig koant e-lec’h ma teuer da ziskuizhañ, da guntuilh bleuñv ha da brederiañ un nebeud (dreist-holl ma ‘z eus e-barzh ur bra- tellig gant un azezenn).\nHa piv a vo al liorzhourez ? Ha petore louzaouennoù gonit e-barzh ? Petore bleuñv ? Mat eo kaout, sur, sekredoù keginerezh, doareoù aozañ boued. Gant avat ma ne vo ket traoù re goustus d’an amzer ha d’ar yalc’h. Meuzioù tu d’ober anezho ar muiañ ma c’heller gant traoù ar vro : frouezh an douar hag ar mor, amanenn ha laezhaj. Arabat komz dimp eus re a orañjez ha bananez ha margarin ha planta ha me ‘oar. Se zo isañ an dud da gas o arc’hant er-maez eus ar vro ; hogen n’omp ket re binvi- dik en holl… Evit pezh a sell ouzh labourioù-dorn : broderezh, dantelezh, stamme- rezh, rouedoù hag all, ret ‘vefe kaout tresadennoù da heul evit bezañ komprenus, ha re vihan eo ar plas.\nBetek amañ, n’am eus komzet nemet eus traoù danvezel. Ha koulskoude karout a rafen gwelout al lodenn vrasañ eus hol liorzh gouestlet d’ar speredel. Pennadoù e- giz ma ra lod eus ar c’helaouennoù gallek katolik, evel da skouer, re Geneviève Lainé, pe Marie-Louise Liselotte gwechall. Pennadigoù pe « bilhedoù » skrivet buhe- zek ha kentelius. Sur on, pe dost, ez eus ouzhpenn unan eus skrivagnerezed an Emsav barrek da voueta lennerion pe lennerezed ar c’helaouennoù brezhonek gant magadurezh nerzhus d’ar spered, barrek da zeskiñ dimp an tu da gemer ar vuhez dre he zu gwellañ, ha lakaat donezonoù pep hini da dalvezout evit mad ar vro : koulz danvezel ‘vel speredel.\nEn diavaez eus Kudenn ar Merc’hed e kemeran aotre da gomz eus un dra hag a garfen gwelout alies ‘n ur gelaouenn vrezhonek : ur pennad bennak a vezegiezh. A- viskoazh on bet dedennet gant an arz-se, hogen morse ne gavan pennad ebet a- zivout yec’hedouriezh, en tu all d’an alkoolegezh. Bez’ ez eus koulskoude ‘michañs mezeged vrudet en Emsav. Neuze *… Ma vije bet un nebeud muioc’h a gouerion o lenn ar c’helaouennoù brezhonek, am bije goulennet ivez pennadoù war al labour- douar. Siwazh ! Ar c’hoad, a gredan, a zo o vont da gemer kalz a lec’h e Breizh, dre ma ranker dilezel mui-ouzh-mui an douaroù-labour re grin, re arblaen, re ziaes da labourat gant mekanikoù. Tonket eo ar seurt douaroù da vezañ lakaet dindan goad. Prizius e vefe eta kaout studiadennoù diwar-benn a bep seurt plant-koadañ. Ur Remont Jestin bennak marteze ‘vefe barrek war an dachenn-se ?\nRet eo ober gant hor yezh war gement tachenn zo. Re bell amzer eo bet lezet a- gostez. Poent eo he diverglañ.\n23 a viz Genver 1965\n* Bennozh da Anjela evit ar mennad-se. Goulennet ez eus bet dija seurt pennadoù gant rener B.H. digant medesined akuit war o micher ha war ar yezh, met betek-henn n’en deus ket tizhet kaout e vennad.


Pajenn:Sales - Introduction d’ar Vuez devot.djvu/274 - Wikimammenn\nPajenn:Sales - Introduction d’ar Vuez devot.djvu/274\nhir, a zistroas d’ar guear dilivret antieramãt diouz ar garanteziou foll pere en devoa bet ha chenchet en hevelep-fæçon, ma c’heureu ar respont-ma d’an amourouses sot pe ouz hini en devoa bet attaich a ziaguent, ha pehini oc’h e rancontr goude ma oa distro, a c’houlennas ountàn, pa vele ne rea man anezi, ha n’em enevit-hu quet, emezi ? me eo an hini ma oan quent. Ya-da, emezàn, hoguen-me ne doun mui an hini ma oan quent : o veza bet en em absantet hac en em belleat oue e teuas ar chenchamant eürus-mâ ennàn. Ha Sant Augustin a ro da entent penaus, evit soulagi ar c’heuz en devoue da varo e vignon en em dennas eus ar guear a Dagaste hac e zeas da Gartage.\nMæs nep na ell quet pellaat, petra a dle-èn da ober ? ret eo absolumant e teue da retranchi pep conversation particulier, peb antretien secret, peb sell douç, peb musc’hoarz, ha generalamant pep seurt communicationou ha familiariteou, pere a ell mezur an tan flerius ha moguedus-se a garanrez foll, pe da vuia oll mar de necesser e comse un den ouz nep ma en deveus an attaich fall-se, ne renq e ober nemet evit discleria e ber gomsou hardimant ha dic’hrecet an divorç hac ar separation en deveus protestet evit mad. Creha ma c’hallàn e crian ouz nep piou bennâc a so couezet e gripedou an amourousdet-mâ, taillit, trouc’hit, torrit\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/274&oldid=102684 »\nKemmoù diwezhañ degaset d'ar bajenn-mañ d'an 5 Mez 2017, da 23:39.


Pell 'zo e c’houlennont tremen ar bak matematik e brezhoneg. Nullet eo bet an arnodennoù dre-skrid abalamour d’ar c’hovid-19, setu ma ‘z int bet priziet en o yezh war an holl zanvezioù. Met war evezh e chomont, gwashoc'h e vo an traoù gant adreizh ar vacho hervezo.\nPublié le 13/07/2020 à 10h35 • Mis à jour le 13/07/2020 à 10h49\n"Gourc’hemennoù d’an holl Dermenidi" a c’heller lenn war bajenn Facebook Lise Diwan Karaez.\nLoc’h a zo el lise oc’h embann ez eus bet 100% deus al liseidi o tapout o bachelouriezh ar bloaz-mañ. Abalamour d’ar C’hovid-19 eo bet nullet an arnodennoù dre skrid. Dre amprouenn dibaouez eo bet priziet an emstriverien. An disoc’hoù a zo uhel-mat e pep lec'h e Frañs a-bezh, 96%. Uheloc’h evit ar bloavezhioù paseet. Met Lise Diwan a zo boas da gaout disoc'hoù mat-tre dija evit ar vachelouriezh.\nAn holl zanvezioù priziet e brezhoneg\nAr bloaz-mañ n’eo ket an disoc’hoù brav a ra ar muiañ a blijadur d’al liseidi morvat. Rak evit ar wech kentañ o deus gellet tremen arnodenn ar vachelouriezh e brezhoneg penn-da-benn. "Diouzh un tu eo plijus gwelet o deus tout liseidi Diwan tremenet ar bak e brezhoneg, ar pezh a c'houlennomp. Diouzh un tu all, gant tout ar pezh a c'hoarvez er bed eo iskis lavaret omp laouen gant an dra-se", eme Aziliz Peaudecerd, sekretourez ar gevredigezh Bak e Brezhoneg."Etre daou emaomp. Ni zo o prederiañ evit ar bloaz a zeu : penaos e vo evit ar re zo o tont war hon lec'h ? Siwazh ne vo ket ken anat evito".\nDiaboe ar skol-vamm e vez desket an dud yaouank skoliatet e Diwan e Brezhoneg. Reizh e kavfe al liseidi gellet tremen ar vachouleriezh en o yezh. Dibaoe un nebeud bloavezhioù dija e c’houlennont skrivañ o arnodenn matematik e yezh ar vro, evel ma ra an Euskaregerien enskrivet er skolioù Euskarrek dibaoe 2012 dija. Betek adreizh ar vacho, ne oant aotreet da skrivañ e brezhoneg, nemet evit an arnodenn Istor-Geografiezh. Kaer o deus bet goulenn, nac’het eo bet dezho gant ar rektordi, ar gwir da dremen ar matematik e brezhoneg. Setu m’o deus divizet liseidi 'zo en ober memestra e 2018 ha 2019, daoust d’ar riskl chom hep bezañ reizhet.\nUr c’holl gant adreizh ar vacho\nCheñchet eo an traoù gant adreizh ar vacho. Priziet e vo liseidi Diwan e brezhoneg a-hed ar bloaz, pezh a zaio d'ober 40% deus an notenn fin. Met ar pezh a vez anvet an "arnodennoù boutin" ("évaluations communes") a rankint skrivañ e Galleg, zoken an Istor-Geografiezh. “Diwar goll omp gant ar reform”, a skriv ar gevredigezh Bak e brezhoneg war he fajenn Facebook.\n"Un doare ofisiel a zo da seurt arnodennoù, zoken ma vo meur a hini gant ar reform. Ur mare pouezus eo en hon buhez lisead hag e soñj deomp eo dav reiñ un dalvoudegezh d'ar brezhoneg en arnodennoù-se. Arouezus int deus al labour kaset da benn ganeomp. Ezhomm ez eus kadarnaat hon eus studiet e brezhoneg", a zispleg Aziliz Peaudecerf. Labour a vo war ar stern gant Bak e Brezhoneg ar bloaz a zeu. Ouzhpenn goulenn tremen an arnodenn matematikoù e brezhoneg, e c'houlennint distro an amprouenn Istor-Geo e yezh ar vro.\nSouten d'al liseidi en hentennoù divyezhek\nHa pelloc'h ez aio ar stourm zoken. Rak al liseidi enskrivet en hentennoù divyezhek a c'houzañv ivez diwar adreizh ar vachelouriezh. A-raok e c'hellent tremen an arnodenn Brezhoneg e LVB (bet LV2, Yezh Vev 2). Bremañ n'eo ar Brezhoneg nemet un c'helenn a zibab evito, un opsion, gant ur feur kalz izeloc'h.\n"Bak e Brezhoneg zo bet savet e penn-kentañ gant tud Diwan met prest omp da souten ha da sikour an holl. E darempred emaomp gant tud yaouank en hentennoù divyezhek ha prest omp da stourm ganto", eme Aziliz Peaudecerf.\ncopier le lien https://france3-regions.francetvinfo.fr/bretagne/bachelouriezh-gant-ar-prizian-hed-ar-bloaz-o-deus-liseidi-diwan-tremenet-an-holl-arnodennou-e-brezhoneg-1852950.html\néducation société bac culture bretonne culture culture régionale\n3 Morbihan : un mineur de 17 ans tue son père à coups de couteau à Ploeren\n4 Départementales 2021 dans le Finistère : ce qu’il faut retenir du débat entre les principaux candidats\nAccueil > Bretagne > Bachelouriezh. Gant ar priziañ a-hed ar bloaz, o deus liseidi Diwan tremenet an holl arnodennoù e brezhoneg


Buhez ar Sent/1894/Jermen - Wikimammenn\nBuhez ar Sent/1894/Jermen\n◄ Siriak, Larg ha Smaragd Jermen Lorans, Merzer ►\nann naved devez a viz eost\nSANT JERMEN, ESKOP\nJermen a ioa ganet e kear Aoserr e Frans a duda lignez huel. Goude beza bet er skol enn he vro epad meur a vloaz, ez eaz da Rom da ober he studi evit beza alvokad, hag eno e timezaz. Neuze e tistroaz da Aoserr, hag e oue lakeat da gabiten var ar zoudarded. Hogen, eur goall jaseour oa, ha p’en deveze lazet eul loan gouez bennag o chaseal, e stage he benn a-istribill oc’h skourrou eur vezenn vraz a ioa e kreiz kear. E kement-se ec’h heulie giz ar baianed, hag ann dra-ma a ioa eur skouer fall evit ar gristenien. Setu perak ann eskop, he hano Amator, a skandalaz ar c’habiten. Mes hema ne reaz van evit he glevet, hag ann eskop a ordrenaz pilat ar vezenn.\nJermen a egaraz pa oue kountet d’ezhan petra ioa great ; rak var ar meaz edo d’ann ampoent. Mes Doue a roaz da anaout da Amator e tlie ar c’habiten iaouank-se beza eskop var he lerc’h, ha setu hen raktal da Aotun da c’houlenn kounje digant ar gouarner da reseo Jermen e renk ar glouer. Obten a eure dioc’htu ar pez a c’houlenne, ha pa oue distro da Aoserr, e trouc’haz he vleo d’ar c’habiten hag e viskaz d’ezhan sae ann dud a iliz.\nAmator o veza maro prest goude, Jermen a oue choazet gant ann holl evit eskop. Divar neuze e chenchaz evel eunn all enn he blas. He bried ne oue mui evithan nemed eur c’hoar, ha n’en devoa nemed disprij evit gloar ar bed. Pedi a rea heb ehana, kouls lavaret ; ne zebre nemed bara heiz, ha ne eve morse banne guin ebed. Eur c’houriz reun a zouge bepred, ha n’en doa ken guele nemed ar plench gant eur guiskad ludu var c’horre. Bemdez e iune betek ar pardaez-noz, hag avechou zoken ne rea nemed eur pred er zizun. Erfin, kement tra en devoa a ioa d’ar paour ; he di a ioa digor d’ann holl, hag he-unan e voalc’he ho zreid d’ar re a deue da c’houlenn lojeiz diganthan.\nD’ar mare-ze ez oa e Bro-Zaoz eur rumm heretiked ha ne espernent netra evit gounit Bretouned ar vro-ze d’ho fals kredennou. Sant Jermen a oue karget gant ar pab da vont di da zikour ar Vretouned da zifenn ho feiz. En em lakaat a eure raktal enn hent, hag, o veza treuzet ar mor, e tiskouezaz ker sklear d’ann heretiked-se n’edo ket ar virionez gantho ma teuaz ar Vretouned holl da drei kein d’ezho. Ann heretiked ho-unan a oue ken mezek ma ne zigorjont mui ho ginou da lavaret eur ger a enep ar relijion gatholik.\nEtre daou, ar Zaozon hag eur bobl all dioc’h kostez ann Hanter-Noz a ioa saillet var douar ar Vretouned, hag ar re-ma a zavaz eunn arme evit ho c’has kuit. Sant Jermen n’en doa ket c’hoaz ankounac’heat he vicher a gabiten, hag a glaskaz ann tu da rei ar viktor d’ar Vretouned heb na vije skuillet berad goad ebed. En em lakaat a reaz er penn araok euz ho arme, enn eur lavaret d’ar zoudarded leusker a benn teir guech diochtu ar iouc’hadenn a laoskche he-unan da genta, kerkent ha ma vije guelet ann enebourien o tostaat. Ar Zaozon hag ho c’hamaladed o veza en em ziskouezet var eunn dorgenn, ar Zant a griaz a bouez-penn : « — Alleluia ! alleluia!! alleluia!!! » Rak ann dra-ma a ioa enn amzer Bask. Kerbuhan ar Vretouned a zirollaz da grial eveldhan : « — Alleluia! alleluia!! alleluia!!! » Ekleo ar menez a gasaz ar griadenn-ze penn-da-benn d’ann draonienn gant eunn trouz estlammuz, hag ann enebourien a oue ker spountet o klevet ann trouz-ma ma kemerjont holl ann teac’h enn eur lezel ho armou var ho lerc’h.\nGoude ar viktor-ze, sant Jermen a zistroaz d’he eskopti. Goulskoude mont a eure da Vro-Zaoz eur vech all evit diskar a nevez ann heretiked, a felle d’ezho adarre sevel ho mouez. Enn eur zont ac’hano, e oue pedet gant roue Breiz, hor bro-ni, da c’houlenn gras evithan digant ann impalaer Valantinian, trede euz ann hano. Roue Breiz hag he zujidi a ioa troet a enep ann impalaer-ma, ha Valantinian, drouk ennhan, en doa digaset eunn arme da ober brezel dezho. Sant Jermen a ieaz da genta da ziarbenn ann arme-ze, ha goudeze e skoaz etrezek Raveenn enn Itali, el leac’h m’edo ann impalaer o chom.\nNe c’houfe den lavaret gant pebez henor e oue digemeret eno ; mes ive ober a rea ken aliez a virakl hag a gammed. N’en devoue ket a boan eta oc’h obten pardoun evit ar Vretouned. Mes koueza a eure klanv he-unan, hag a benn eunn nebeut deveziou ez eaz da reseo enn env ar rekoumpans dleet d’he vertuziou ha d’he labouriou abostolik. He varo euruz a erruaz d’ann 31 a viz gouere euz ar bloaz 448, hag he gorf a oue digaset da enterri da Aoserr, el leac’h m’oa bet eskop epad tregont vloaz ha pemp devez var ’nn ugent.\nAdtapet diwar « https://br.wikisource.org/w/index.php?title=Buhez_ar_Sent/1894/Jermen&oldid=29496 »\nKemmoù diwezhañ degaset d'ar bajenn-mañ d'an 21 Kzu 2011, da 11:49.


Gouezeleg Skos - Wikipedia\n(Adkaset eus Skoseg)\nKomzet e : Bro-Skos, Kanada\nRannved : Gouezelegva, Glasc'ho, Skos Nevez\nKomzet gant : 58 552 (2001)\nYezh ofisiel e : Skos\nAkademiezh : Bòrd na Gàidhlig\nKod SIL GLS\nGouezeleg Skos (e gouezeleg Gàidhlig, kodoù ISO 639-2: gla, ISO 639-1:gd) zo unan eus ar yezhoù gouezelek, ur yezh keltiek a gomzer e Bro-Skos. Kar a-dost eo d’an iwerzhoneg.\nWar-dro 60 000 den a ra gantañ e Bro-Skos. Gàidhealtachd eo an anv a roer d’an takad ma’z eus bet dalc’het d’ober gantañ evel yezh pemdeziek gant an darn vrasañ eus an dud a-hed an istor, da lavarout eo en Inizi ar C’hornôg (Na h-Eileanan an Iar) hag en ul lodenn vat eus an Uheldirioù, an tamm eus an douar-bras zo e kornôg hag en hanternoz Skos.\nArabat kemmeskañ gouezeleg Skos gant gouezeleg Iwerzhon (an iwerzhoneg) na gant ar skoteg (Scots), ur yezh deveret hennezh eus an doare saozneg krenn a gomzed en Izeldirioù Skos.\n3 Diforc’hioù etre gouezeleg Skos hag an iwerzhoneg\nNe ouzer ket mat abaoe pegeit amzer e vez komzet ar gouezeleg e Skos : marteze e veze kaozeet war aod ar c’hornôg en amzer ar Romaned. Gant savidigezh rouantelezh Dalriada er pevare kantved, en daou du d’ar mor, en hanternoz Iwerzhon hag e kornôg Skos, e voe kreñvaet ar yezh. Gounit tachenn a reas ivez, o kemer harp war prezegennerien an iliz katolik. Ur mare zo bet, e dibenn ar grennamzer, ma veze komzet en darn vrasañ eus Skos. Betek ar c’hwezekvet kantved eo chomet unvan a-walc’h ar gouezeleg komzet e Skos hag en Iwerzhon. Abaoe ar mare-se eo kroget an daou zoare gouezeleg da bellaat an eil diouzh egile hag eo deuet anat ar c’hemm etrezo er yezh skrivet (lenn pelloc’h).\nUr sevenadur pinvidik, koulz dre gomz ha dre skrid, zo gant ar gouezeleg, dre ma voe yezh an noblañsoù hag o barzhed en Uheldirioù. Goude stadigidezh Skos ouzh Bro-Saoz, dreist-holl, e voe argaset ar gouezeleg ha doareoù-bevañ tud an Uheldirioù.\nDaoust ma n’eus nemet un niver bihan a Skosiz oc’h ober gant ar gouezeleg ez eus ur plas bras a-walc’h gant ar yezh-se e sevenadur ar vro, hag evit kalz tud, pe e ouifent ar yezh pe ne rafent ket, ez eo yezh ar vro. Evit lod all avat n’eo nemet ur yezh rannvroel, hini an Uheldirioù hag an inizi.\nAn dregantad a ouezelegerien e Bro-Skos, hervez niveridigezh 2001\nGoude bezañ argaset e-pad kantvedoù, eo deuet ar gouezeleg a-benn da c’hounit un tamm statud ofisiel hiziv an deiz.\nKelennet e vez ar yezh er skolioù er Gàidhealtachd, dreist-holl en inizi ; implijet e vez gant kuzul Inizi ar C’hornôg. Gant ar BBC ez eus ur savlec’h hollouezelek, Radio nan Gaidheal, a skign bemdez abadennoù e gouezeleg. Abadennoù skinwel a gaver war veur a chadenn (BBC-Scotland, Grampian Television), hag emeur o studiañ penaos e vefe tu da grouiñ ur chadenn a vije gouestlet d’ar gouezeleg, heñvel ouzh S4C e Kembre.\nAr gouezeleg n’en deus ket kement a anaoudegezh digant gouarnamant ar Rouantelezh Unanet ha m’en deus ar c’hembraeg. Met abaoe adsavidigezh Parlamant Skos, en deus gounezet un tamm statud er vro. E miz Ebrel 2005 e oa bet votet gant ar Parlamant ul lezenn evit ar gouezeleg e Skos. Gant al lezenn-se e oa bet disklêriet ez eo ofisiel ar gouezeleg e Skos hag e oa bet krouet Bòrd na Gàidhlig, un aozadur a zo e labour sevel ur steuñv diorren evit ar gouezeleg.\nGant 58 552 a dud e veze komzet gouezeleg da vare an niveridigezh diwezhañ (2001), tra ma oa diouiziek anezhañ ar braz eus an dud e Skos (5 003 459 anezho). Estreget er rannvroioù ma vez graet gantañ a-gozh gant an darn vrasañ eus an dud (Gàidhealtachd), ar gouezeleg a vez kaozeet ivez e kêrioù bras Skos, dreist-holl e Glasc'ho.\nPanelloù-hent divyezhek, en Uheldirioù.\nE Skos Nevez, e reter Kanada, e kaver gouezelegerien ivez, un nebeud kantadoù anezho ha tud kozh peurvuiañ. Bez' ez int diskennidi eus Skosiz aet gwechall d'al lodenn-se eus Kanada da vevañ.\nDiforc’hioù etre gouezeleg Skos hag an iwerzhoneg[kemmañ | kemmañ ar vammenn]\nYezhoù kar a-dost eo gouezeleg Skos hag an iwerzhoneg. Splann eo an heñvelderioù dreist-holl etre gouezeleg Skos ha rannyezh iwerzhonek an hanternoz. Setu amañ da skouer penaos e vez lavaret « penaos emañ an traoù ganit ? » :\ne gouezeleg Skos : Ciamar a tha thu?\nen iwerzhoneg an hanternoz (Ulaidh) : Cad e mar a tá tú?\nen iwerzhoneg ar c’hornôg (Connachta) : Cén chaoi bhfuil tú?\nen iwerzhoneg ar mervent (An Mhumhain) : Conas atá tú?\nDiforc’hioù zo etre an div yezh skrivet, dreist-holl abaoe ma voe eeunaet an doare-skrivañ iwerzhonek. An tired anvet fada a lakaer war ar vogalennoù da verkañ o hirder zo un tired lemm en Iwerzhon hag un tired boud e Skos : ar ger a dalvez "degemer mat" a skriver fàilte e Bro-Skos ha fáilte en Iwerzhon.\nArzel Even, Istor ar Yezhoù Keltiek, embannet gant Hor Yezh\nPer Denez, Ar Gouezeleg, Al Liamm niverennoù 35–46\nCommun na Gàidlig\nAdtapet diwar « https://br.wikipedia.org/w/index.php?title=Gouezeleg_Skos&oldid=1948716 »\nKemmoù diwezhañ degaset d'ar bajenn-mañ d'an 14 C'hwe 2022, da 16:46.


Priñselezh Lucca ha Piombino - Wikipedia\nPriñselezh Lucca ha Piombino\nPriñselezh Lucca ha Piombino a oa bet krouet en Italia gant Napoleone Buonaparte evit he c'hoar Maria Anna Buonaparte, anavezet ivez evel Elisa, hag he fried ar jeneral kors Felice Baciocchi (1762-1841).\nFélix Baciocchi, a-drek e bried Elisa, war ur pezh moneiz.\nLucca ha Piombino, a bep tu da Rouantelezh Etruria.\nLucca a oa ur republik, republik Lucca. En 1805 e voe aloubet ar republik gant arme c'hall an impalaer Napoleone Buonaparte, ha hennezh a lakaas e c'hoar Elisa Bonaparte da briñsez eno a-raok stagañ outi priñselezh Piombino d'ober Priñselezh Lucca ha Piombino. En 1815, pa gouezhas impalaeriezh Napoleon, e voe roet an dugelezh da Marie-Louise Etruria ha staget ouzh dugelezh-veur Toskana en 1847.\nAdtapet diwar « https://br.wikipedia.org/w/index.php?title=Priñselezh_Lucca_ha_Piombino&oldid=1894775 »\nKemmoù diwezhañ degaset d'ar bajenn-mañ d'an 11 C'hwe 2021, da 17:05.


Ousama ben Laden - Wikipedia\nOusama ben Laden e-tro 1997.\nOusama ben Mohamed ben Awad ben Laden (arabeg: أسامة بن محمد بن عوض بن لادن, Usāmah bin Muḥammad bin ‘Awaḍ bin Lādin), ganet d'an 10 a viz Meurzh 1957 e Riyadh (Arabia Saoudat ha marvet d'an 2 a viz Mae 2011) a oa un stourmer islamour, genidik eus ur familh saoudat brudet. Lazhet e oa gant soudarded amerikan d'an 2 a viz Mae 2011 e Abbottabad e norzh Pakistan, goude bloavezhioù a strivoù evit tapout anezhañ. Edo Ben Laden e-touez an dek torfedour ar muiañ klasket gant an FBI abaoe 1998.\nUr stourmer islamour[kemmañ | kemmañ ar vammenn]\nOusama ben Laden e oa krouer ha pennrener an aozadur anvet al-Qaeda, gwall vrudet abalamour da walldaolioù an 11 a viz Gwengolo 2001 er Stadoù-Unanet, ha da veur a walldaol bras a-enep keodediz eus broioù ar c'hornôg (bombezadeg e 1998 war kannatioù ar Stadoù-Unanet da skouer). Abaoe 2001 e oa Ousama ben Laden hag e aozadur gwennoù pennañ e-kerzh Brezel a-enep ar Sponterezh renet gant ar Stadoù-Unanet. E-pad bloavezhioù diwezhañ e vuhez edo Ben Laden ha renerien all Al-Qaeda kuzhet e-kichen harzoù Afghanistan ha rannvroioù renet ez-kevredadel Pakistan.\nPoltred un atersadenn gant Hamid Mir eus Ousama ben Laden hag Ayman al-Zawahiri e 2001 en Afghanistan.\nDaoust da vezañ gwelet evel un haroz gant lod, ne oa ket gwelet mat gant tout ar vuzulmaned, na gant tout an islamourien zoken.\nAdtapet diwar « https://br.wikipedia.org/w/index.php?title=Ousama_ben_Laden&oldid=1902098 »\nKemmoù diwezhañ degaset d'ar bajenn-mañ d'an 8 Mae 2021, da 09:58.


Kaozeal:Pelleiler - Wikipedia\nLakaet em eus luget e-lec'h skourret evit lavaret brancher. N'em eus ket bet klevet gwech ebet an termen skourret evit an dra-se. Hennezh a seblant din bezañ troet war-eeun eus ar galleg branche/branché. A-viskoazh em eus bet klevet ar ger lugañ evit se. Hemañ a implijan war ar pemdez hag an holl dud a anavezan en-dro din a ra kement-all. Ne welan ket anezhañ e geriadur an Here gant an termenadur-se (ur mank bras !) met kavet e vez mat lugell evit prise. --Fulup 28 C'hwe 2006 da 20:49 (UTC)\nSkourrañ m'eus gwelet war ar geriadur ar stlenneg gand G.Etienne (Preder). Mes bon, gwir eo eo gweloc'h ober gand lugañ emichañs pa eo muioc'h arveriet gand an dud ? (Marteze e vije brav dimp da lakaat an daou stumm da vezañ anavezet)--Padraig Marc'heg 1 Mar 2006 da 18:38 (UTC)\nTalvoudus eo ar geriadurioù teknikel pa gaver enno termenoù arbennik a vank deomp a-hend-all. Da ziwall zo memes tra ne'z afer ket da ijinañ gerioù nevez diezhomm evit traoù a zo bev er yezh dija, a gav din. --Fulup 1 Mar 2006 da 20:43 (UTC)\nAdtapet diwar « https://br.wikipedia.org/w/index.php?title=Kaozeal:Pelleiler&oldid=36413 »\nKemmoù diwezhañ degaset d'ar bajenn-mañ d'an 1 Meu 2006, da 20:43.


Sinagogenn - Wikipedia\nSinagogenn e Plzeň (Republik Tchek).\nSinagogenn Brest, aet d'ober ur fouzhlec'h evit ar soudarded alaman, e-pad an Eil Brezel-bed.\nAr « Bimah » pe an daol-lenn, e sinagogenn Łańcut (Polonia).\nAr sinagogenn (eus ar ger gresianek kozh συναγωγή synagogē, a dalveze "emvod" pe "bodadeg") eo al lec'h m'en em vod ar Yuzevien da bleustriñ o relijion. En hebraeg e lavarer בית כנסת beyt knesset, "ti ar vodadeg", pe בית התפילה beyt t'fila, "ti bediñ".\nSoñjal a reer e teu ar boaz d’en em vodañ e sinagogennoù gant ar Yuzevien eus ar mare ma voent harluet da Vabilon, ha ma ne c’hallent ket pediñ e Templ Jeruzalem ken. Gallout a ra ar sinagogennoù bezañ kinklet en un doare arzel, met peurvuiañ ne vez ket enno delwennoù pe skeudennoù eus tud, rak berzet eo ar seurt skeudennoù gant an darn vrasañ eus ar ranngredennoù yuzev. E hini ebet anezho a-hend-all ne gaver skeudennoù eus Doue, rak berzet eo groñs hervez unan eus Dek Gourc'hemenn an Ermaeziadeg.\nDre ma’z eus bet savet sinagogennoù en ur bern broioù disheñvel ha da vareoù diseurt, n’eo ket unvan o savouriezh. E diabarzh pep sinagogenn e kaver peurliesañ ur sal vras evit pediñ ha salioù all miret evit ar studi (בית מדרש Beyt midrash, ti ar studi). Pediñ a-gevret a vez graet gant ar Yuzevien er sinagogennoù : teir gwech bemdez e ranker pediñ er relijion-se. En un armel anvet Arc'h santel e vez lakaet an Torah, levr santel ar Yuzevien. En e sav dirak un daol anvet « bimah » e vez ar rabin (ar beleg) o lenn an Torah d’ar feizidi bodet er sinagogenn.\nEn Europa e voe distrujet kalz sinagogennoù en XXvet kantved gant an Nazied, er broioù dalc’het ganto er bloavezhioù 1930 ha 1940. Ar sinagogenn goshañ a gaver er bed zo en enez Delos e Gres : savet e voe etre 150 ha 128 a-raok J.K. E Kochi, en India, e kaver an hini goshañ bet savet gant an Diaspora yuzev, savet ma voe e 1568.\nAdtapet diwar « https://br.wikipedia.org/w/index.php?title=Sinagogenn&oldid=1871013 »\nSavadurioù ar Yuzevegezh\nKemmoù diwezhañ degaset d'ar bajenn-mañ d'an 15 Ebr 2020, da 09:21.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Catherine Byrne) (KildareStreet.com)\nResults 1-20 of 833,578 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Catherine Byrne)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:Catherine Byrne)


Accueil > Skol-vamm > Sevel an niver hag ar c’hementad > An niveroù - niveriñ er skol-vamm\nvendredi 1er juillet 2016, par Isabelle, Patrick.\nNiveroù adalek 1 betek 5\nNiveroù adalek 1 betek 10\nPriziañ war an niveriñ\nAn niveroù benel ha gourel\nC’hoarioù evit niveriñ\nAr c’horn-keginañ evit deskiñ\nAn niveroù gant an urzhiataer\nNiveriñ gant stouvoù : klikit amañ.\nNiveriñ gant albomoù hag ur video : klikit amañ.\nUr fichenn-skoazell adalek 1 betek 10.\nKartoù da lakaat en urzh, pe da vezañ implijet evel kartoù-luc’hed, adalek 1 betek 10.\nSkritelloù adalek 1 betek 10 gant Patrick Béchard.\nniveroù 1 => 10 fichenn skoazell\nniveroù 1 => 10 kartoù\nadalek 1 betek 10 skritelloù\nTaolenn hiniennel implijabl a-hed ar bloavezh evit merkañ araokadennoù ar skolidi, (priziañ gant ar c’hartoù kinniget amañ, pe dafar all). Evit niveriñ e galleg, e brezhoneg, hag e saozneg un tamm.\npriziañ an niveriñ taolenn hiniennel\nUr skritell evit pleustriñ war an niveroù benel ha gourel adalek 1 betek 5, gant P. BECHARD.\nniveroù benel ha gourel skritell\nUr ganaouenn gant Mona Jaouenn : an niveroù benel ha gourel : "Heitou", kanaouenn gentañ ar bladenn (15 euro) : "ur yar hag ur c’hilhog, div yar ha daou gilhog, ..." An niveroù hag al loened, stumm gourel ha benel, ...aesoc’h eo en ur ganañ. Pozioù ha troidigezh ar ganaouenn war lec’hienn Mona Jaouen, amañ : http://www.mona-jaouen.net/heitou.html\nSkritell an niveroù gourel ha benel gant Tudi ha Ninnog (TES).\nC’hoari UNO / Kement ha kement\nUr fichenn savet gant P. BECHARD ; setu displegadennoù savet gantañ : "Setu ur follenn am eus savet evit aesaat deskiñ ar c’hoari UNO daou-ha-daou d’ar re vras war un daol. Da vrasaat ha da embann war ur follenn A3. C’hoari KEMENT-HA-KEMENT a ran anezhañ er sal-klas."\nKlikit war ar skeudenn a-zehoù evit brasaat hag enrollañ anezhi.\nUNO kement ha kement\nDisplegadenn evit ar c’hoari kement-ha-kement :\nn’eus forzh peseurt kartoù c’hoari : ar c’hementad skeudennaouet hag an niver a gartoù diouzh oad ar vugale,\nar pal : dastum an holl gartoù,\npep hini a zistro ur gartenn er memes koulz rik war ar bladenn A3.\nPe’n em gav 2 gartenn gant kement a draoù treset warne asambles war ar bladenn, ur bugel en deus da lâret "Kement-ha-kement !" a-raok egile hag e c’hall pakañ e gartoù ha lakaat anezhe dindan e verniad.\nC’hoari 54 c’hartenn : an emgann\nUr skeudenn tennet eus Wikimedia commons. Klikit war ar skeudenn a-zehoù evit brasaat hag enrollañ anezhi.\nUr fichenn skoazell evit ar c’hoari emgann (evit ar re vras) kinniget gant ILN.\nUr framm savet gant P. BECHARD evit c’hoari an emgann (memes mod evel evit choari Uno).\nEMGANN muioc’h nebeutoc’h\nAr c’horn-keginañ evit deskiñ niveriñ ...\nEvit deskiñ niveriñ ha komz brezhoneg er c’horn-kegin, pellgargit an hentenn "Ar c’horn keginañ" embannet gant TES : https://www.reseau-canope.fr/tes/\nGoulennet eo bet pelec’h kavout ar boued plastik az a gant an hentenn.\nDafar a zo gwerzhet gant "MAJUSCULE" c’hoazh.\nGant "Pichon" ’vez kavet ivez : Amañ : http://www.pichon.fr/catalogue-listeproduits.php?pIdParent=11242\nMarteze ez eus stalioù all ; kasit ar c’heloù ma kavit.\nRet eo dibab an dafar STUMM BIHAN, mod-all ne vo ket bras awalc’h an asiedoù. Ret eo koumanantiñ meur a sac’had evit kaout ar c’hementad a-feson.\nKalz a c’hoarioù loto ha kartoù a bep seurt zo ivez el levr-mañ evit deskiñ niveriñ gant ar re vihan hag ar re grenn.\nAr c’horn keginañ hag al loto war blog Melab :\n"Ar c’horn-keginañ : Nous faisons des petits jeux de rôles pour apprendre à utliser le matériel du livre ar c’horn-keginañ : il faut mettre la table pour 1, 2, 3, 4 personnes puis servir 3 carottes, 2 courgettes, etc dans chaque assiette."\n"Loto ar sifroù hag al livioù" :\nMinisebran, evit deskiñ an niveroù er skol-vamm. Selaouer ret ! Evit selaou hag adlâr an niveroù\nPellgargañ ar meziant e lec’hienn an drouizig amañ : http://www.drouizig.org/index.php?option=com_content&view=article&id=68%3Aminisebran&catid=48%3Ameziantou-kelennadel&Itemid=63&lang=br\nC’hoarioù memor evit ar re vras :\nAn niveroù adalek 1 betek 12, stumm benel pe gourel, gant daou c’hoari memor digoust ha stumm pdf da bellgargañ war lec’hienn TES, amañ : https://www.reseau-canope.fr/tes/ Evit kavout anezhe : "memor". Staliañ anezhe en urzhiataerioù ar c’hlas evit lakaat ar skolidi da bleustriñ emren.\nDocument (JPEG – 20.3 ko)\nDocument (JPEG – 22.8 ko)


Niveradur nesan - Wikipedia\nGet an Hitited e veze implijet an niveradur nesan. Un dispakadur dekredel eo, petra bennak ma c'halle c'hoarvezout gant lod niveroù na oant ket galloudadoù a 10 bout lieskementet e nesaneg, e-giz ma vez graet e yezhoù arall a-wezhioù (teir dousenn, daou c'hros).\nArouezlunioù[kemmañ | kemmañ ar vammenn]\n100 ME 1 ME\n1000 LI-IM 1 LI-IM\n10 000 SIG7 (1) SIG7(-an)\nskouer : 1 SIG7 5 LI-IM 5 ME NAM.RA.MES, “15 500 sklav”.\nPeurliesañ e veze skrivet an niveroù war-bouez arouezlunioù gennheñvel e nesaneg. Rak-se n’anavezer nemet un nebeud termenoù a denn d’an niveroù er yezh-se.\nDeveradoù ag an niveroù a oa anezhe. Bout e oa niveroù-pegementiñ (unan, daou, tri), niveroù-petvediñ (kentañ, eil, trede), anvioù-kadarn, anvioù-gwan hag adverboù deveret da eztaoliñ ar rannañ (hanter, trederenn, kard), al lieskementiñ (“x-gwezh”) hag an ingalañ (pep eil, pep tri), ha verboù savet diàr anvioù-gwan deveret ag un niver (unaniñ, unvaniñ, doublañ).\nTroadurioù a oa e nesaneg, rak-se e veze displeget an niveroù. An troadoù ned int ket bet meneget en daolenn da-heul.\n1 šia- (moarvat) ḫantezzi(ya)- (“kentañ” ha “kent”) Niver-pedvediñ kar d’an niver louvek hanteli-, “kentañ”.\n2 dān Donet a ra ag ar wrizienn indezeuropek *d(w)ó-, “daou”.\n3 teri- Donet a ra ag ar wrizienn indezeuropek *tri-, “tri”.\n4 meu- (arver resis diasur) Niver kar d’an niver louvek mauwa-, “pevar”.\n7 e šiptamiya (marse), hanv un evaj Donet a rafe ag an niver indezeuropek *sipta(m), “seizh”.\nJadranka Gvozdanović, Indo-European numerals, Trends in Linguistics, Studies an Monographs, Mouton de Gruyter, Berlin, 1991 (en)\nHarry A. Hoffner (Jr.) / H. Craig Melchert, A grammar of the Hittite language – Part 1, Referece Grammar, Eisenbrauns, Winona Lake, 2008 (en)\nAdtapet diwar « https://br.wikipedia.org/w/index.php?title=Niveradur_nesan&oldid=1856864 »\nKemmoù diwezhañ degaset d'ar bajenn-mañ d'an 18 Du 2019, da 09:05.


www.cbn.bzh (Kelc'h Breizhek Naoned)\nKan en dañs\nDonemat war lec'hienn Kelc'h Breizhek Naoned\nSuivez l'actualité du CBN sur Twitter !\nKelc'h Breizhek Naoned (CBN e stumm berr) zo ur c'hevredigezh sevenadurel a laz-holek. Testoù an amzer-dremenet omp, met aktored er sevenadurel breizhek e Naoned hag e Liger-Atlantel en amzer-bremañ ivez.\nAr CBN a ginnig kalz a c'hreanted d'e izili...\n• 4 stal evit an tud deuet / 3 live dañs giz-kozh breizh (deraouidi ha tud barrek) bep merc'her da 8e30 ha bep live bep riaou etre 3e ha 5e (+)\n• 1 stal kan giz-kozh (e galleg) (+)\n• 1 stal kan e barzh an dañs (e galleg hag e brezhoneg).\n• ur levraoueg vras gant a dibab brasoc'h ha brasañ levrioù liammet gant Breizh (+)\n• lec'hioù pleustradek roet digoust d'ar sonerien ha d'ar ganerien (+)\nMet ivez d'an holl dud er-maez ar gevredigezh...\n• ur fest-noz bep bloaz (+)\n• abadennoù-koroll breizhek\n• prezegennoù (+), veilhadegoù, abadennoù gant dodennoù...\n• stajoù dañs giz-kozh\n• gwelladennoù, troioù-bale, aveladennoù en natur...\n• rallioù touristel (+)\n• ha muioc'h c'hoazh !\nKlevet er skingomz !\nPedet eo bet ar CBN gant Yves Averti en e abadennoù "Breizh lec'h laouen", d'an 30 ha 31 a viz meurzh a d'ar 1añ a viz ebrel 2017. Kinniget a oa Ralli touristel 2017 ar CBN, hag ivez ar c'hevredigezh dre-vras.\nSelaou d'ar CBN war AlterNantes diwar-benn ar ralli bras 2017 (e galleg)\nKelc'h Keltiek Naoned eo ezel da Kenkevredigezh Kendalc'h\nLakit ar kemmenadenn war-wel, komzit diwar-benn ar CBN war TWITTER !\nBUZZ ATAV !\nSellit ouzh hol lec'hienn FACEBOOK\nAnzavet eo bet ar gevredigezh "a laz-holek" gant kod an taosoù, neuze eo engwiriet ar CBN da resev donezonoù ha da reiñ lizherioù-diskarg a aotreaat an donezoner da dapout un daskorad-taos par da 66 % an donezon.\nLakit ar gevredigezh war-raok, bezit donezoner • ez amañ !\nJean-Paul EON (prezidant) : 02 28 07 98 23\nTi Keltiek - 3 straed Harouys - 44000 Naoned (tres da vont)\nChom lec'h postel : cerclebretonnantes@gmail.com


22 M€ evit dont a-benn eus an treuzkemmoù · Région Bretagne\nDegemer > Hon obererezhioù > Hor raktresoù meur > Hor palioù pennañ e 2020 · Rannvro Breizh > 22 M€ evit dont a-benn eus an treuzkemmoù\n22 M€ evit dont a-benn eus an treuzkemmoù\nAdkavout kalite an dour hag ar vevliesseurted, gwareziñ an arvor, doareoù ekonomiezh vertuzus nevez, deskadurezh war an endro : peogwir e vo lakaet Brastres Rannvroel an Terkañ, an Diorren Padus ha Kempouezañ an tiriadoù (SRADDET) da dalvezout e 2020 e kasomp hol labour war-raok evit sevel un tiriad padus ha kengret, evit ar rummadoù a vremañ ha da zont. Evit-se emaomp o vont da ober gant hon holl bolitikerezhioù publik da dizhout palioù ar Breizh COP. Ur sell ouzh tri ober fetis e 2020.\ngwech nebeutoc’h a zilaoskadennoù gaz efed ti-gwer liammet ouzh gennad ar sevel tiez a-benn 2050.\n: budjed an ABB e 2020.\npadelezh ar rummadur “Mirva naturel rannvroel”.\nEtrezek savadurioù dilontekoc’h a-fet an energiezh\nAr bloaz-mañ e stagomp gant ar programm broadel SANE (Servij Harp da Neveziñ an Energiezh) gant ar c’hoant da ginnig ar servij harp a-bezh d’an holl Vretonezed ha Bretoned a-benn 2023. Hor pal : reiñ da 100 000 tiegezh gouiziegezh diazez war an adneveziñ, reiñ harp da 20 000 anezho evit seveniñ al labourioù ha kuzuliañ 1500 embregerezh evit adneveziñ o savadurioù.\nAl lastez, danvez evit warc’hoazh ?\nUnan eus palioù ar Breizh COP, degemeret e 2018, e oa mont war-du tamm endouarañ ebet a-benn 2030 ha tamm lastez ebet a-benn 2040. E 2019 hon eus bodet hon nerzhioù da vat evit ma tisoc’hfe ar steuñv rannvroel evit dizarbenn ha merañ al lastez (SRDML), diwar ar pal meneget uheloc’h. E 2020 e vo degemeret ar steuñv-se da vat. Ur steuñv oberoù a vo ivez evit kizidikaat ouzh an doare mat da verañ an danvezioù naturel hag o implij en un doare dislontek ha poellek e kement ober a ra an nen evel keodedour·ez, penn embregerezh, bevezer·ez.\nAr geodedourien/c’heodedourezed e kreiz an treuzkemm energetek\nBloavezhioù zo e sikouromp obererien an tiriad da seveniñ o steuñv energetek e framm o strategiezh energiezh hin termenet war al lec’h. Evit delc’her d’an hent-se e roimp lusk e 2020 d’ur galv da raktresoù evit harpañ oberoù kizidikaat, kehentiñ, stummañ ha buhezañ a-stroll. Ar galv da raktresoù-se a vo evit an tiriadoù engouestlet en un argerzh treuzkemm energetek, ha c’hoant ganto da vodañ ar geodedourien hag ar c’heodedourezed da gemer perzh en o raktresoù.\nAn durc’hadurioù pennañ :\nSikour ar filierennoù nevezadus evit kreskiñ ar produiñ energiezhoù nevezadus ha dispakañ filierennoù rannvroel an tennañ energiezh.\nKas war-raok ur merañ enframmet eus ar pourvezioù dour : labourat evit ma vo paouezet gant ar produioù fitoyec’hed sintetek, aesaat kavout ar roadennoù diwar-benn an endro, kreñvaat an harp d’an DFKE evit kemer o c’hefridi nevez MEMDODD (merañ ar meteier dour ha dizarbenn an dic’hlannoù)\nLakaat da vont en-dro ajañs Breizh evit ar vevliesseurted krouet e 2019 evit gwareziñ ha talvoudekaat ar vevliesseurted hag an dremmvroioù.\nReiñ lañs d’ur galv da raktresoù evit dilenn 4 lec’h nevez hag a c’hallo, e-doug ar bloavezhioù da zont, bezañ sikouret evit bezañ rummet evel Mirva natur rannvroel.


The Blue World - Wikipedia\nJack Vance a oa sot gant ar mor en-dro diazez ar romant The Blue World.\nThe Blue World zo ur romant skiant-faltazi ha moliac'h stadunanat skrivet gant Jack Vance hag embannet e 1966. Diazezet eo ar romant war un danevell gant Vance, anvet "The Kragen", hag a oa bet embannet e miz Gouhere 1964 er gazetenn Fantastic Stories of Imagination.\nSklar Hast, an haroz, a zo deuet a-benn da dizhout an diplom evit bezañ “Hoodwink”, evezhier un tour-tan war ar blanedenn the Blue World. Ar blanedenn-se a zo isipisial dre ma n'eus tamm douar ebet nemet ar mor. Goude ma voe aet d'ar strad ul lestr-egor toullbac'h war ar blanedenn ez eo bet anneziet al lec'h. 12 remziad goude an darvoud-se ez eus bet savet ur sevenadurezh dibarr eno. Annezidi ar blanedenn a vev war plantennoù ramzel al lec'hioù goudor nemetañ hag a vez tu vevañ evit Mab-Den. Rediet int da ziwall rak ar kragen, morgazhenned ramzel mestr war ar mor. Unan anezho lessanvet, King Kragen, a vez bouetaet ganto a-benn bezañ sioul. King Kragen a zo ken galloudus ma laka an euzhviled all da derc'hout. Evit bouetañ anezho e oa bet krouet un urzh dammrelijiel hag a vez sentet gant an holl war ar blanedenn.\nPa erru an haroz war ar blanedenn, King Kragen, a zo deuet da vezañ bras meurbet ha diaes eo bouetañ anezhañ gant ma c'houlenn muioc'h-mui a voued. An haroz Sklar Hast o klask gouzout muioc'h a-ziwar an afer-se a lak war-raok e vefe gwelloc'h lazhañ an euzhvil. Penaos en ober hep arm (danvez diazez ebet war ar blanedenn), ha penaos kendrec'hiñ ar bobl reiñ lamm d'an aozadur sevenadurel an hini nemetañ o deus bet anavezet?\nAdtapet diwar « https://br.wikipedia.org/w/index.php?title=The_Blue_World&oldid=1784120 »\nKemmoù diwezhañ degaset d'ar bajenn-mañ d'an 12 C'hwe 2018, da 22:05.